Fugelje | Waddenpost\nHome » Vlieland » Vakantie & Verblijf » Fugelje\nmiwisan | 03-12-2017 | 13:39\nAlve oer fiven. Dûkelmantsje, eiderein, sulverkob, strânljip, leppelbek...... Flylân! Tolve oer fiven. De rook fan it waad, it lûd fan tûzenen fûgels yn wolkens dwarreljend oer in troch de earste sinnestrielen wekker wurdend lânskip. Kroanpolders, Flylân en Henk! Trettjin oer fiven, op it fytske de Postwei lâns, drok yn petear oer de foardielen fan it sa ôfgryslik betiid út bêd kommen. It wie o sa rêstich, ja dat wol. It wie droech waar, mar op ‘t stuit soene beide der in protte foar oerhawwe om daliks wer werom te gean en op in wat minskliker tiid it op 'e nij wer te probearjen. Mar hawar, it wie no ienkear sa ôfsprutsen en beiden soene net graach har twifels oangeande sa’n ûnbidige tiid tajaan wolle.\nJelle wie in ferwoeden fûgelder en yn Henk hie er in maat fûn. Oer hoe't se inoar moete hiene wie net sa'n protte te fertellen. It wie eins by tafal sa kaam op in wize sa't wol folle faker skynt foar te kommen by fûgelders. Regelmjittich gie Jelle der, wapene mei kiker en fûgelboekje, op út. Fan fûgels sjen kaam dan faaks net in protte. It wie mear de stiltme dy't er socht. Dan hie er it gefoel dat er efkes hielendal ôfstân fan alles nimme moast. Gewoan fuort fan alles. Dizze stiltme fûn er dan op it strân of in ferlitten wetterkearing lâns it waad. It wie dan ek dêr dat er Henk tsjinkaam. Yn earsten wie it net mear as in mei kiker en fjildtas wapene silhûet dat dêr yn 'e fierte liek te fierkjen. Ach, hy seach se wol mear, de oare fûgelders. Meastentiids rûn Jelle yn in grutte bôge om de oaren hinne, mar dizze kear wie it dochs oars. Fielde it as wie dy iensume figuer in lotgenoat? Immen dy't krekt as hy, mear ferwachtings hie dan de fûgels dy't syn eachweid krúse soene? Immen dy't ek stiltme socht yn de betide oerkes moarns om efkes mei rêst litten te wurden? Yn elts gefal, Jelle wie op syn oarspronklike koers bleaun wêrtroch har moeting ûnûntkomber wurden wie. De jonge, fan syn leeftiid, sa as letter bliken die, groete him.\n`In protte dit jier'.\n`Ja, moai hin?'\n`Juster seach ik der fjirtjin'.\n`Se sizze dat der folle mear sitte'.\n`Ja, meastentiids sitte se yn 'e Kroanpolders mar dêr meie wy no net komme. Ofsletten troch it Steatsboskbehear'.\n`Do seist it'.\nIn skoftsje wie it stil en swijend stiene se oer it waad te digerjen.\n` In pear dagen ferlien haw ik noch in proai-oerdracht sjoen'.\n` Ja fan in wikel, witst wol?'\n`No, dêrefter', de jonge wiisde nei de dúnen oan 'e oare kant fan de dyk.\n`Soks haw ik noch nea sjoen'.\n`Ik hjit Henk'.\nDe jonge liet de kiker los en stuts him de hân ta.\n`Sis, asto der nocht oan hast', begûn Henk skrútel, `kinne wy wolris tegearre op in paad'.\n`Dat is goed, sis it mar'.\n`Kampearterrein Lange Peal'\n`Ik sels ek, dan prate we ôf om 5 oere by it publikaasjeboerd'.\nTegearre wiene se no op in paad, beide mei in slim slieperige holle. Ut en troch seagen se inoar oan en gapen lûd. Jelle glimke nei syn nije maat dy't, pûstend troch de hurde wyn, neist him fytste.\n`Bisto hjir allinne, of mei dyn âlden?'\n`Mei ús heit'. En nei in amerijke: `Myn heit en mem binne skieden ferline jier. Ik wenje by myn heit. Myn suster, dy’t no ek mei is, wennet by ús mem'.\n`Is dy ek meikaam?'\n`Nee, soks soe ek net goed komme. Se is nammers mei har nije freon mei fakânsje nei Kreta en dêr kinne se myn suster net by brûke, snapste?'\nHenk stuts syn mulfinger omheech en lake.\nJelle dy't, mei troch foargeande meidieling de eftergrûn fan it gebeard troch hie, knikke Henk ta en sei: `Hasto it wolris dien?'\n`Nee, as myn heit dêrefter komme soe, is ús hûs te lyts. En do?'\nJelle skodde syn holle.\n`Soest wol wolle?'\n`Wit ik net, as ik fereale wêze soe'.\nNo wie it Henk dy't syn holle skodde en in bytsje ferlegen troch de iepenens fan it petear, fluch de oare kant opseach. Beide swijden.\n`Myn suster hin, hat noch gjin freon. Wol hân, mar it is útrekke'.\nHenk seach him oan mei in wat soarchsume eachopslach en sei: `Drugs, witsto. Us mem kaam der efter. Hiest har ris hearre moaten. Trije wike hat Ellie, dat is myn suster, net mear tsjin har sprutsen'.\n`Hoe âld is dyn suster?'\n`Faaks haw ik har wolris sjoen, hoe sjocht se der út?'\nMei in grutte gniis seach Henk him oan en andere: `Se wie wol wat foar dy, ek sa'n stillenien'.\n`Do bist ek sa ien dy't it mier hat oan in minsken om dy hinne, net? Krekt as myn suster. Se kin somtiids oeren sitte te stoarjen. Doe't ik dy juster sa seach, tocht ik noch'.\n`Dêr komt in filosoof oansetten. Hy hat in kiker by him, mar dat is alinne mar kamûflaazje. Eins is hy filosoof en siket in plak om rêstich nei te tinken'.\nJelle glimke en sei: `Dêr koesto wolris gelyk oan hawwe. Eins bin ik net sa'n hiel fanatike fûgelder. Soms gean ik earne sitten en skriuw poëzy'.\n`Sjochst no wol, krekt as myn suster. Sil ik dy ris oan har foarstelle? By gefal kinne jimme it beiden wol mei-inoar fine'.\nUngemurken wiene se by de dyk oankommen dy't de Kroanpolders skate fan it Posthúswaad dat foar in part mei in pearske tekken fan skieppe-ear bedutsen wie. Se setten de fytsen tsjin it prikkeltrie en gongen op ‘e dyk sitten. Yn de fierte seagen se de dizige skym fan de fjoertoer.\n`Dat fan dyn suster, dat liket my wol in goed idee'.\n`Hoe bedoelst dat?'\n`Dyn suster oan my foarstelle. Dat seidest dochs niiskrekt?'\n`Ja, mar dan moatst ek mei har op stap gean'.\n`Fansels. Soe se it aardich fine om myn poëzy te lêzen?'\nHenk, in bytsje wrantelich andere: `Soks moatst Ellie sels mar freegje'. Hy gie stean en wiisde nei de loft: `Kom we gean mar wer ris werom. Fan fûgeljen komt dochs neat mear'.\nOan 'e kymkrige de loft in driigjend úterlik dat net in protte goes mei har foarhie. Swijend fytsten se tebek nei it kampearterrein. Doe't se dêr oankamen wiene de earste drippen der al. Mei in koarte groet giene de beide elk in kant op mei de bedoeling inoar letter dy middei op 'e nij te moetsjen. Ellie soe der dan ek bywêze.\nEllie wie in blond famke, slank en klaaid yn spikerbroek en t-shirt. Se hie in iepen en leave útstrieling, mar wie net om no te sizzen oerdreaune knap. Dochs fûn Jelle har der wol gaadlik útsjen, en oan de reaksje te merkbiten doe't hy har frege tegearre op stap te gean, wie it fan wjerskanten.\nEllie waard de spil wêr't yn syn fakânsje om draaide. Se moeten inoar eltse dei en mear en mear ûntteide ek Jelle syn langstme nei iensumens. Om't se it grutste part fan de dei tegearre wiene, rekke de freonskip mei Henk wat nei de eftergrûn, mar Jelle hie gjin each mear foar stiltme en fûgels. Syn poëzy fûn Ellie einleas en koe der oeren nei lústerje. Se hong oan syn lippen wêrtroch hy sterk de oertsjûging krige dat it famke op him fereale wie. Dit waard efkes letter befêstige troch de onbeholpen tút dy't se him op de lippen drukte. Fierder wiene se ek nea kommen. Jellie wie achttjin en syn ûnderfinings mei famkes wiene net sa hiele grut. Boppe dat, de fakânsje fan Ellie har heit wie ôfrûn sadat in ôfskie stadichoan tichterby kaam. Hy wist noch goed hoe't Henk, se wiene al oan dek fan de fearboat, nei him rôp en mei in freegjende blik yn 'e eagen, foarsichtich sûnder dat de oaren it sjen koene, syn mulfinger nei him omheech stuts. Jelle koe net oars dan nee skodzje en seach noch krekt hoe't Henk syn skouders opluts en tusken de oare minsken ferdwûn. Ja, Ellie weaude noch nei him, mar hy wist: it wie foarby.\nIn lang skoft hie er de fearboat neistoarre oant dizze efter de jachthaven yn de Flystream út sicht rekke wie. It ienichste wie no noch in ferknûkele fodsje papier út in skrift mei it adres fan Ellie der op. Jelle hat har nea skreaun.....\nVlieland blijft bijzonder\nAnsichtkaarten uit de oude doos: Vlieland\nZeehondentochten vanaf Vlieland\nTweets over #Fûgelje


Elkenien wit dat de hynstestokje effektyf helpt by krokodynen. Mar de kleur fan dizze plant kin net allinich fiskulare sykten foarkomme. Folk healers hawwe altyd de blommen fan kastanjes foar de takomst - de medyske eigens fan 'e phytosurgery ûnder kontrôle makket it mooglik om oare problemen fan it organisme te lieden, en ek foar foarkommen fan âlde aging fan' e hûd.\nDe wichtichste medyske eigenskippen fan kastanjekleur\nFraaie kegels ferskine yn 'e beam yn' e begjin-maaie maaie, peak bloeiende ein oan it ein fan dit moanne. Dizze perioade wurdt beskôge as it meast foardielich foar de kolleksje, fermentaasje en droege fan it beskreaune heidendom, de fabryk fan medisinen út frisse petalen.\nKestnutblommen hawwe sa'n nuttige eigenskippen:\nferhege elastyk fan bloedfetten en fûgels;\nstimulearring fan 'e produksje fan hormonen dy't troch de adrenale glêzen útfierd wurde;\nferbetterjen fan stressresistinsje;\nAntioxidant, anty-inflammatoire en antiseptyske;\nNormalisearring fan metabolike prosessen en sirkulaasje;\nferlies fan klinyske symptomen fan mastitis, mastitis;\neliminaasje fan radionukliden, sâltwinning, swiere metalen út it lichem;\nstipe fan it funksjonearjen fan it digestive trakt, darmynbeweging;\nNuttige medyske eigenskippen en tapassing fan kastanjebeam blommen\nFoar de algemiene fersterking fan it lichem en de beskermjende krêften fan ymmuniteit, hertlik aktiviteit, previnsje fan kjeld en virale sykte, wurdt oanrikkemedearre om in kursus fan in medicine te drinken dy't makke is fan frisse bloedskens. Hjirfoar moatte jo:\nSlaen de blommen grûnend ûnder it rinnende wetter, smoare yn in gruel mei in blender of fleisminder.\nDe resultaten massen squeeze en drage de sap.\nDe flüssigens kin filtere wurde troch gaze of katoen.\nDit produkt moat bewarre wurde yn in glêsbefeiliger, foarkar opkeakele en yn in kuolkast. Nim medisinen wurdt oanbean foar 35 drippen trije kear deis, sûnder as jo ite.\nDit medisinen fan it tradisjonele medisinen ferrint effektyf it nervous systeem, normalisearret bloeddruk en hertsrêd, fersterket kapillaren en skippen, ferjit it lichem. Boppedat stimulearje de benefissive medisineele eigenskippen fan kastanjelblommen de produksje fan ymmunzels stimulearje, dy't beskermje tsjin it yngean yn 'e tsjustere membranen fan firiden en baktearjen. De oergong fan kursus yn letde maaie is in uitstekke previnsje fan grippe en ARVI , lykas de aktive biologyske stoffen fan 'e plant bliuwe oant de ein fan' e winter.\nNuttige heale eigenskippen fan droege kastanjeblomen\nAs jo wolle, kinne jo medyske rohmaterialen foar lange termyn opsette foar meitsje:\nSprekt de friske snoekblessulearen op paragrafen of skjin papier ûnder de sinne yn ien ljocht.\nBliuwje om 3-4 dagen te droegje oant de blommen brokkele en smoarch binne.\nRoze materialen yn in papierbakje, winkelje op in tsjustere plak by in trochsneed temperatuertemperatuer.\nFierder fan droege blommen is it brûkber om te fieren vitaminee of brún, dy't oan 'e dei oanwêzich is oan te drinken, benammen wannear't inflammatoare sykten fan 'e boppeste respiratory tract.\nJo kinne ek in alkohol-tincture meitsje, dy't in lange sap fan hannel hat:\nFrisse blomkes moatte gewaakd wurde en mashed, sadat se de sûch begjinne kinne.\nFoegje de massa oan in glêskrûd en fergje wat wodka yn in 1:10 fraksje.\nOp 20 dagen yn 'e kuolkast, ûnder it sluten lid.\nSkeakelje en filterje de oplossing, yn in oare kontener.\nDe bekende tincture kin brûkt wurde ekstern of ynward.\nYn it earste gefal reitsje de genêskunde de gebieten mei karmasindernes , dy't tapast wurde as kompresje nei de siken klachten of hûdfermogen.\nMoarlik is de alkohol-tincture 30 drippen 3 kear deis oanwêzich, mei in kursus fan 2 wiken.\nCinquefoil wite - kontraten\nTinking fan memmetaal is goed en min\nHoe komst fan frekken?\nMushroom veselka - medyske eigenskippen en tapassing yn folksmiddel\nCedarwood - medyske eigenskippen\nFruchten fan juniper - medyske eigenskippen\nTincture fan kastanjeblomen\nStyl Blake Lively - se hat in protte te lezen!\nNije "ferhalen" yn 'e fuortsetting fan' e populêre searje\nAphiden yn dill - hoe te heljen?\nTinctura fan kalendula - 10 beste reizen\nLady Gaga en har mem "rûn it fyts" troch it stadion!\nWat binne de vitaminen yn raspberries?\nBorovaja uterus - oanfraach by barreness


Katedraal fan Blackburn - Wikipedy\nKatedraal fan Blackburn\nDe Katedraal fan Blackburn (Ingelsk: Blackburn Cathedral), offisjeel de Katedrale Marije en Paulustsjerke fan Blackburn (Cathedral Church of Blackburn Saint Mary the Virgin with St Paul), is in Anglikaanske tsjerke yn it sintrum fan de stêd Blackburn, yn Lancashire, Ingelân. Op it plak stiet al sûnt tûzen jier in tsjerke en de earste stiennen tsjerke datearret fan de Normandyske tiid.\nadres Cathedral Close, Blackburn BB1 5AA\narsjitekt John Palmer, W.A. Forsyth, Laurence King\nmonumintale status Grade II listed building\nOargel en alterromte\nIt âldste diel fan de tsjerke is it skip fan de katedraal, dat út 1826 datearret en neffens in ûntwerp fan de arsjitekt John Palmer boud waard. Mei de oprjochting fan it bisdom Blackburn yn 1926 (ôfsplitst fan it bisdom Manchester) krige de grutte parochytsjerke de status fan katedraal.\nOm de tsjerke mear yn oerienstimming te bringen mei de nije status sette yn it begjin fan de jierren 1930 jildynsammelingsaksje útein om de tsjerke grutter te meitsjen. Yn 1938 wie der genôch jild ophelle om in begjin te meitsjen mei it wurk. De Twadde Wrâldkriich makke ynearsten in ein oan de wurksumheden, mar neitiid gyng de bou fierder oant yn it begjin fan de jierren 1960. Nei it ferstjerren fan de arsjitekt W.A. Forsyth yn 1950 foege arsjitekt Laurence King him by it projekt en ûntwurp de opfallende krusingstoer. Dy yn 1967 foltôge achthoekige lantearne boppe de krusing bestiet út 56 ferskillende ramen mei kleurd glês en in moderne slanke spits.\nOan de wurksumheden kamen mei de foltôging yn 1977 in ein en yn dat jier waard de katedraal ek konsekrearre.\nYn it noardlik transept steane noch acht koerstuollen mei misericordes út de 15e iuw. It is net bekend wannear't de stuollen nei de katedraal kamen, mar der wurdt tocht dat se oarspronklik út de abdij fan Whalley komme. Nei de opheffing fan de abdijen yn Ingelân yn de 16e iuw troch Hindrik VIII binne se earne telâne kommen. Om't de tsjerke pas yn de 19e iuw boud waard soe dat betsjutte dat se likernôch 300 jier net brûkt binne.\nDe katedraal hat in ferneamd oargel, dat boud waard troch J.W. Walker & Sons Ltd en ferboud troch Wood fan Huddersfield. It oargel wurdt net allinne brûkt as ynstrumint by de liturgy, mar ek foar tal fan opnames dy't it hiele jier troch makke wurde fan de regelmjittige konserten op it oargel.\nNjonken it haadoargel is der ek noch in fjouwer registers tellend posityf fan Kenneth Tickell út 2001.\nYnterieur rjochting easten\nKeunstwurk Kristus boppe westlike tagong\nYnterieur rjochting westen\nDizze side is alhiel of foar in part in oersetting fan de Ingelsktalige Wikipedyside; sjoch foar de bewurkingsskiednis: en:Blackburn Cathedral\nDisposysje oargel (PDF)\nOfbylden dy't by dit ûnderwerp hearre, binne te finen yn de kategory Blackburn Cathedral fan Wikimedia Commons.\nOpfrege fan "https://fy.wikipedia.org/w/index.php?title=Katedraal_fan_Blackburn&oldid=946573"\nLêst bewurke op 12 feb 2019 om 22.05\nDizze side is it lêst bewurke op 12 feb 2019 om 22.05.


Wedzinga foar rjochtbank A'dam | Omrop Fryslân\nWedzinga foar rjochtbank A'dam\n28 jun 2013 - 10:06\nIt gerjochtshôf yn Ljouwert\nWicher Wedzinga, earder riedshear by it gerjochtshôf yn Ljouwert, moat him freed ferantwurdzje foar de rjochtbank yn Amsterdam. Hy soe yn 2007 it geheim fan de riedkeamer skeind ha, troch achternei te sizzen dat er twifels hie oer in feroardieling. Dat wie yn in saak oer de gewelddiedige oerfal op in filiaal fan Geldnet.\nWedzinga kaam yn 2006 yn it nijs doe't er feroardiele waard fanwege mishanneling fan syn freondinne. Hy betocht doe foar himsels de bynamme 'de rammende rechter'. Wedzinga wie freed sels net oanwêzich op de sitting.\nSyn advokaat Peter Plasman sei dat de saak tsjin Wedzinga net trochset wurde mei, omdat justysje earder sels al besleat om Wedzinga net te ferfolgjen fanwege ûnfoldwaande bewiis. Justysje mei allinnich op sa'n sepot weromkomme, as der in nije oanlieding is foar de fertinking en neffens Plasman is dy der net.\nJustysje wol Wedzinga dochs ferfolgje fanwege in 'wizige ynsjoch', mar neffens Plasman is dat juridysk gjin goeie reden. De rjochtbank docht oer twa wike útspraak oer de beswieren fan Plasman.\nrjochtbank gerjochtshôf Wicher Wedzinga riedshear\nLjouwerter (19) krijt klappen\nSwart Langstme giet wol troch


Koezjeskoalyd CO 2 (kuelendioxide) ferskynt as gefolch fan de folsleine thermyske ûntbining fan benzibele materialen. It hat gjin kleur of geur, mar hat in sûker smaak. Ynhaling fan lucht mei in ynhâld fan oant 6-8% CO 2 liedt ta flugge en djipper atme, feroarsake lûd yn 'e earen, kopke, pelpitaasjes. In persoan ferliest it bewustwêzen troch ynhaling fan in mingfoarm fan 21% sauer en 10% CO 2. PD3 CO 2 - 6%.\nEksterneurich fjoerfaktor is reek, want yn reek, in persoan ferliest de oriïntaasje, wylst er syn tiid yn ekstreke betingsten fergruttet, ûnder oaren yn betingsten fan tanimmende nivo's fan koalmonoksen en kuelewaaks, ferheegjen fan lofttemperatuer en waarmtebeljochting.\nVapor-ynhâld fan hydrocyanic acid yn 'e bedriging fan 0,01% is libben-bedrige, 0.027% feroarsaket de dea.


Agiou Pavlou-kleaster - Wikipedy\nIt Agiou Pavlou-kleaster (Gryksk: Μονή Αγίου Παύλου; Sint-Pauluskleaster) is in eastersk-otterdoksk kleaster op de súdwestlike helling fan de berch Atos yn Grikelân. It Pauluskleaster is fjirtjinde yn rang fan de kleasters fan it skiereilân en de katolikon waard wijd oan de Presintaasje fan Jezus yn de Timpel.\nDe 19e iuwske katolikon fan it kleaster\nboujier 1035 (stiftingsjier)\nDe stifting fan it kleaster fûn tusken it lêste fan de 10e en it begjin fan de 11e iuw plak troch Paulus fan Kseropotamou, dy't ek it kleaster mei deselde namme op it skiereilân stifte. Nei de stifting fan it kleaster wiene der twa kleasters op Athos mei deselde namme. Fan ôf 1108 krige it kleaster de hjoeddeiske namme.\nAgiou Pavlou (2012)\nIt kleaster rekke yn ferfal en tusken 1355 en 1365 kocht de Servyske ealman Antonije Bagaš tegearre mei Nikola Radonja it kompleks. Hja restaurearren it kleaster mei stipe fan Radonja's bruorren Vuk Branković en Grgur Branković en Antonije Bagaš waard de earste abt fan it nije kleaster. Dêrmei begûn de Servyske perioade yn de skiednis fan it kleaster. Lang gyng it kleaster in tiid fan wolstân yn 'e mjitte en mannich foarst út it Donau-gebiet droech rynsk oan de rykdom fan it kleaster by, mar troch de wrede belestings fan de Ottomaanske besetter folge yn de 18e iuw in tiid fan delgong.\nMei't de sitewaasje oan it begjin fan de 19e iuw ferbettere koe it kleaster de skulden wer ôfbetelje. Tusken 1839 en 1844 waard in nije katolikon boud. Yn de katolikon is in ikonostase fan moarmer.\nBy it kleaster hearre tolve kapellen. De kapel fan Sint-Joaris is de âldste en fersierd mei fresko's út 1555. De bibleteek fan it kleaster bestiet út 494 manuskripen en mear as 12.000 boeken. Wichtige reliken út it kleaster binne de geskinken fan de Trije Wizen, de foet fan Gregoarius de Teolooch, in stikje fan it Wiere Krús, liturgysk reau en religieus tekstyl.\nDizze side is alhiel of foar in part in oersetting fan de Ingelsktalige Wikipedyside; sjoch foar de bewurkingsskiednis: en:Agiou Pavlou monastery\n↑ pemptousia.com, oproppen 20.02.2018\nOfbylden dy't by dit ûnderwerp hearre, binne te finen yn de kategory Agiou Pavlou-kleaster fan Wikimedia Commons.\nOpfrege fan "https://fy.wikipedia.org/w/index.php?title=Agiou_Pavlou-kleaster&oldid=994172"\nLêst bewurke op 26 mai 2020 om 02.04\nDizze side is it lêst bewurke op 26 mai 2020 om 02.04.


COA kin úteinsette mei bou azc yn Snits | Omrop Fryslân (advertinsje)\nCOA kin úteinsette mei bou azc yn Snits 04 apr 2016 - 18:40\n0 reaksjes Nederlands It kolleezje fan boargemaster en wethâlders fan Súdwest-Fryslân hat in omjouwingsfergunning ferliend foar in asylsikerssintrum yn de Noorderhoek yn Snits. It COA kin no úteinsette mei de bou fan it azc.\nDe omjouwingsfergunning jildt foar tsien jier. De oanfraach is oant 4 maaie yn te sjen. Dêrnei is de fergunning net mear werom te draaien en kin de bou begjinne. De oannimmer moat dêrfoar heie. Op de heipeallen sit in levertiid. Dêrtroch rint de bou fan in fertraging fan seis wiken op.\nLês foarKorreksje meldeTrefwurden: AZCSnitsCOASúdwest-FryslânView the discussion thread.Diel dit berjocht op: 04-04Dea Jules Schelvis "net te befetsjen" foar Jouster dirigint 04-04"Kreatyf tinke kin wurk opsmite yn de soarch" Besjoch ek...\nFerheging toeristebelesting Súdwest-Fryslân útmelkerij? Juster, 18:30 De Recron en de Hiswa fiere tongersdeitejûn aksje tsjin it ferheegjen fan de toeristebelesting yn de gemeente Súdwest-Fryslân. De twa... Earste peal fan weneilân Houkepoort by Snits sit yn 'e grûn Juster, 17:14 De bou fan it nije weneilân Houkepoort yn Snits is los. Tongersdeitemoarn waard de earste heipeal foar de tagongsbrêge nei Houkepoort yn 'e grûn... Soarchorganisaasjes Súdwest-Fryslân koerse op gearwurking Juster, 13:13 Thússoarchynstellings yn Súdwest-Fryslân hawwe tongersdei yn Hotel Galamadammen yn Koudum in yntinsjeoerienkomst foar gearwurking ûndertekene.... Bettere registraasje ferkearsslachtoffers sil gefolgen ha 26 okt 2016 - 12:15 As it Antonius sikehûs yn Snits ek begjint mei de registraasje fan slachtoffers fan ûngelokken, dan ferwachtet deputearre Sietske Poepjes dat dit... (advertinsje)\n27-10 Omfallen boukraan yn Amsterdam is fan bedriuw út Harns 27-10 Johannes Meeter nimt roer Huzumer skûtsje oer fan Lodewijk 28-10 "Dit is fiersten te mâl, wat moat se mei sa'n soad jild" 27-10 UPDATE: Nije Waadhely oankaam op fleanbasis yn Ljouwert 27-10 Fakânsjepark: "Boeken bliuwe fan ûnskatbere wearde" 28-10 Thea Koster hâldt op as wethâlder fan Ljouwert 27-10 Beker: Cambuur lottet Ajax, Hearrenfean nei IJsselmeervogels Mear nijs (advertinsje)


Stimmen is sa klear\nWat dogge PS?\nOp wa kin ik stimme?\nFryslân. Dyn provinsje. It plak dêr’tsto wennest, libbest en it nei ’t sin hast. Op 18 maart 2015 kinsto meibeslute oer de takomst fan Fryslân. Dan binne der nammentlik provinsjale ferkiezingen en kieze wy meielkoar de Fryske Provinsjale Steaten.\nOp dizze site lêsto mear oer Provinsjale Steaten en wêr’t se oer beslute. Komst yn ’e kunde mei alle ferkiesbere partijen en fynst praktyske ynformaasje oer de ferkiezingen. Mei de stimhelp ûntdeksto hokker partij oft it bêste by dyn stânpunten past.\nIt útbringen fan dyn stim duorret troch de bank mar 18.3 sekonden. Yn dat koarte skoftsje kinst in protte berikke! Wat kiesto yn 18.3 sekonden? Diel it op Facebook of Twitter en daagje dyn freonen út om itselde te dwaan!\nOp 18 maart kieze wy meielkoar de Provinsjale Steaten fan Fryslân. Provinsjale Steaten (PS) bepale yn grutte halen wat der yn ús provinsje bart en beslute oer in hiel soad belangrike ûnderwerpen. Mei dyn stim bepaalsto dus mei wat der mei it provinsjale jild dien wurdt. Mear iepenbier ferfier? Nije wegen? Tûzen ekstra banen? Mear duorsume enerzjy? Wat fynsto belangryk? Troch te stimmen beslútsto mei oer de takomst fan Fryslân.\nBoppedat hat dyn stim ek ynfloed op de lanlike polityk: de Provinsjale Steaten fan alle provinsjes kieze meielkoar nammentlik de leden fan de Earste Keamer. In stimbiljet ynfolje duorret troch de bank mar 18.3 sekonden. Yn dat koarte skoftsje makkesto it ferskil. Beslútsto oer fjouwer jier provinsjaal belied én ferdielsto 488 miljoen euro. Stimme? It is samar klear en it effekt is grut.\nWat dogge Provinsjale Steaten?\nProvinsjale Steaten (PS) binne it haad fan de provinsje. Hja fertsjinwurdigje alle ynwenners fan Fryslân, bepale yn grutte halen wat der yn ús provinsje bart en kontrolearje oft Deputearre Steaten (it deistich bestjoer fan de provinsje) it fêststelde belied goed útfiere. PS beslute oer gâns belangrike ûnderwerpen, lykas ûnderwiis, feiligens, miljeu en ferkear & ferfier. Hjirûnder sjochst wêr’t PS harren krekt mei dwaande hâlde.\nEen sterk plattelân\nGrutsk op de Fryske taal en kultuer\nIn skjinne en sûne mienskip\nNatuer en lânskip\nFryslân goed berikber\nRomte foar gebietsûntwikkeling\nOmtinken foar boaiemdelgong\nSkjin, feilich en genôch wetter\nSterk lokaal bestjoer\nMear banen regelje yn Fryslân; dat is in belangrike taak fan de provinsje. En dy hat dêr dan ek ekstra jild foar frijmakke fia it ynvestearringsprogramma Wurkje foar Fryslân. Dat jild komt út de opbringst fan de ferkeap fan Nuon-oandielen. Wurkje foar Fryslân jout bedriuwen, ynstellingen en partikulieren nije finansjele mooglikheden. De provinsje wol de kommende jierren tûzenen Friezen oan it wurk krije. Under mear troch huzen enerzjysuniger te meitsjen, sadat der nije wurkgelegenheid ûntstiet. Mear ynformaasje is te finen op www.fryslan.frl/wurkje.\nfolgend tema >\nIt Fryske plattelân is belangryk foar de provinsje. Streekwurk Fryslân, in gearwurking tusken Provinsje Fryslân, Wetterskip Fryslân en de Fryske gemeenten, stimulearret de ûntwikkeling fan it plattelân. Streekwurk bringt yn fiif Fryske gebieten minsken, middels en mooglikheden byelkoar. Yn ’e mande mei ynwenners wurde projekten ûntwikkele dy’t de leefberens fergrutsje. Bygelyks op it gebiet fan wenjen, wurk, kultuer en toerisme. De provinsje stimulearret inisjativen dy’t de Fryske regio’s sterker en moaier meitsje. Gebietsplatfoarms/advysgroepen jouwe advys oer hokker projekten oft subsydzje krije. Mear ynformaasje stiet op www.fryslan.frl/streekwurk.\nFryslân hat in rike kultuer en in soad kultureel erfgoed. Sa is de Fryske taal de offisjele twadde rykstaal. De provinsje is sunich op it Frysk en de typysk Fryske gebouwen, lânskippen, tradysjes en gebrûken en ynvestearret dêrom yn it behâlden en stimulearjen fan de Fryske taal en kultuer. De musea hawwe heechweardige kolleksjes, kulturele festivals lûke besikers út binnen- en bûtenlân en foar de Fryske taal binne de nijste digitale (help)middels beskikber. De provinsje stipet dat allegear. yn 2018 is Ljouwert-Fryslân Kulturele Haadstêd fan Europa. Dat jout prachtige kânsen foar ús provinsje.\nDe provinsje wol Fryslân in bytsje skjinner, duorsumer en earliker meitsje. Yn oparbeidzjen mei de Fryske mienskip. De ideeën dêrfoar steane yn it Frysk Miljeuplan 2015-2016. Mei de Fryske Grûnstoffe-aginda wol de provinsje it op ’en nij brûken fan grûnstoffen sa as plestik, tekstyl en tapyt stimulearje. In oar doel is om mear motorrydtugen ride te litten op duorsume brânstof, lykas grien gas of elektrisiteit. De provinsje stimulearret it gebrûk fan lokale produkten en Fairtrade ek: earlike wrâldhannel. Koartsein: in Fair Fryslân!\nIn noflike omjouwing foar minsken, planten en bisten om yn te libjen. Dêr ynvestearret de provinsje yn. Otters wurde bygelyks beskerme en der wurdt wurke oan tweintich Natura2000-gebieten. Foarbylden binne de Alde Feanen en de Fryske marren. De provinsje stimulearret partikulier en agrarysk natuerbehear ek en freget boeren bygelyks om rekken te hâlden mei de natuer (lykas greidefûgels). De provinsje docht noch folle mear op it mêd fan natuer, lânskip en lânbou. Sadat Fryslân ek de moaiste provinsje fan Nederlân bliuwt.\nDe provinsje beheart 846 kilometer wegen en 900 kilometer farwegen. It is fan belang dat elkenien feilich op paad kin. Dêrom soarget de provinsje foar goed ûnderhâld en it oanlizzen fan nije wegen sa as de Heak om Ljouwert en de Sintrale As en hâldt hja farwegen op djipte. Fierders wurde nije (rûn)wegen, (turbo)rotonden, fytsoerstekplakken, busstasjons, brêgen, slûzen en akwadukten oanlein of renovearre. Troch oanpassingen fan it spoar rydt der aanst in ekstra sneltrein tusken Ljouwert en Grins en ride der aanst mear treinen tusken Ljouwert en Swol.\nIt oanlizzen fan wegen jout kânsen om de omjouwing moaier te meitsjen. Foarbylden fan sa’n ‘gebietsûntwikkeling’ binne it oanlizzen fan nije fyts-, kuier- en ruterpaden of in nije sloeperûte. Ek by de Ofslútdyk soarget de provinsje dat der mear bart as allinnich dykfernijing. Der is bygelyks in proefynstallaasje foar it opwekken fan enerzjy troch it mingen fan sâlt en swiet wetter. Dêr komt ek de earste fiskmigraasjerivier fan ’e wrâld. De provinsje arbeidet dêrby op mei oare oerheden.\nIn konkrete útwurking fan it wetterbehear is de Feangreidefisy. Dy fisy bringt de gefolgen fan meanfjilddelgong (it sakjen fan de feanboaiem) yn byld. De provinsje sjocht mei bygelyks Wetterskip Fryslân nei mooglikheden om de gefolgen fan boaiemdelgong te beheinen.\nDe provinsje Fryslân ynvestearret yn wetter, yn ’e mande mei Wetterskip Fryslân, drinkwetterbedriuw Vitens en de Fryske gemeenten. Beheart it grûnwetter, soarget foar foldwaande en skjin (drink)wetter én bewekket de kwaliteit fan it Fryske swimwetter. Feilich, foldwaande en skjin wetter steane hieltyd foarop. Stevige diken en dunen beskermje ynwenners tsjin oerstreamingen. Fierders wurdt soarge foar in goed lykwicht yn ’e wetterpeilen. It oerflaktewetter moat skjin genôch wêze foar minsken, bisten en planten. Grûnwetter (de boarne fan ús drinkwetter) wurdt kontrolearre op fersmoargingen. Boppedat wurde miljoenen liters ôffalwetter fan húshâldens en bedriuwen yn Fryslân alle dagen skjinmakke. Dat is fan belang foar de sûnens fan elkenien.\nGemeenten moatte hieltyd mear taken útfiere mei minder jild. Gearwurkje of byinoar gean (fúzje) is needsaaklik. De provinsje stimulearret dat, mar it inisjatyf leit by de gemeenteried. Mei gemeenten en de Vereniging van Friese Gemeenten wurket de provinsje oan in sterk lokaal bestjoer. By fúzjes checkt de provinsje bygelyks oft der in lykwichtige nije gemeente ûntstiet en advisearret it ryk dêroer. Dêrneist hâldt de provinsje tafersjoch op de gemeentlike finânsjes. By it beneamen fan in (nije) boargemaster hat de Kommissaris fan de Kening (CdK) in wichtige taak. Ut namme fan it ryk sjocht de CdK ta op in goed ferrin fan prosedueren.\nDe Partij voor de Vrijheid docht op 18 maart wer mei oan de Fryske Steateferkiezingen. De lanlike útgongspunten fan ús partij jilde fansels ek foar dizze ferkiezingen. Mar de provinsjale belangen, dy steane foarop.\nDe leden fan PS kieze skielk de Earste Keamer. Fia ús kin de kiezer dus ynfloed útoefenje op it Haachske belied. Hawwe jo jo nocht fan it tsjintwurdige kabinet? Gean dan foaral te stimmen! Wy wolle dat de stim fan de boarger meisprekt yn binende referindums.\nUs lanlike biedwurd is ‘Genoeg is genoeg’. Wy hawwe dat oerset nei ‘It moat oars’. Us provinsjale ynbring sil foaral gean oer de kearntaken fan de provinsje. Jo kinne ús wiidweidige programma (yn it Nederlânsk en Frysk) fine op ús website. Aktuele dingen fine jo op de Facebookside fan PVV Fryslân.\nNuonjild weromjaan oan de Fryske boarger (1000 euro foar elke Fries).\nFryslân wynmûnefrij; Gjin wynmûnen op it lân, net yn de Iselmar en ek net lâns de Ofslútdyk.\nGjin útwreiding AZC's en moskeeën.\nSubsydzjekraan ticht foar Kulturele Haadstêd 2018.\nSkoalswimmen foar alle Fryske bern.\nYn Fryslân is it tal 65-plussers tanommen ta 124.000. Lanlik is ien op de fjouwer ynwenners âlder as fyftich jier. En dat oantal nimt ta! Wa meitsje harren drok oer âlderen? Wa’t boppe de 50 sûnder wurk komt te sitten, bliuwt wurkleas, fersoargingstehuzen slute, pensjoenen wurde ûnnedich koarte, soarch wurdt djoerder. Mantelsoarch wurdt dreger, de iensumens nimt ta, de berikberens fan foarsjenningen nimt ôf en ferskillen wurde grutter.\n50PLUS set de âlderein fan no en de takomstige âlderein op de aginda. 50PLUS makket it ferskil. 50PLUS makket him drok om wêr’t it echt om giet.\n‘Ik bin noch mar krekt 50, mar moat der net oan tinke hoe’t it der letter út komt te sjen. Ik sjoch it by myn âlders, mar ek by freonen, buorlju en famylje. Wolle wy in goede takomst, dan moat it oars.’\n50PLUS DUS. Voor opa’s, oma’s, ouders, kinderen en kleinkinderen. Foar paken, beppen, âlders, bern en pake- en beppesizzers.\nWy befoarderje wenjen en wurkjen, in leefber plattelân en leefbere wiken.\nWy soargje foar it behâld fan lânskip en natuer.\nWy soargje foar goed en berikber ûnderwiis foar jong en âld.\nDe Fryske taal, kultuer en sporten hâldt 50PLUS Fryslân yn stân.\nFryslân bliuwt Fryslân. No en yn ’e takomst. In duorsume takomst!\nSander de Rouwe (CDA): ‘Oan ’t wurk!’\nFryslân is de moaiste provinsje fan Nederlân. Dêr binne wy grutsk op! Op ús lânskip, ús taal en ús mienskip, de kreativiteit, de ûndernimmingssin en ús kultureel erfgoed. It docht dan ek gjin nij dat Ljouwert yn 2018 Europeeske haadstêd fan de kultuer is!\nTagelyk stiet de wenningmerk ûnder druk. Wy wurde mei syn allen hieltyd âlder en wolle langer thús wenjen bliuwe. In hûs is net samar ferkocht en starters hawwe muoite om in hypoteek te krijen. In protte winkelpannen steane leech. Troch de krimp fan de befolking nimt de leefberens ôf. En hoewol’t de Fryske ekonomy yn ’e ôfrûne tsien jier sterker en robúster wurden is, binne tefolle Friezen troch de krisis harren baan kwytrekke. Jongeren komme minder gau oan ’e bak en banken jouwe net samar mear krediten oan bedriuwen.\nUs CDA-oanpak om te kiezen foar ynvestearringen yn ’t plak fan subsydzjes blykt te wurkjen. Dat liedt ta mear leefberheid, ynvestearringskrêft en ynnovaasje. Ek yn ’e kommende jierren wol CDA Fryslân yntinsyf trochgean mei yn te setten op Wurkje, Wenje en Wille. Mei jo wurkje wy oan in Fryslân dêr’t folop wurk, wenplezier en kultuer is. Oan ’t wurk!\nSander de Rouwe, listlûker CDA Fryslân\nWy ferleegje de motorrydtugebelesting mei € 20 miljoen.\nWy stelle jild beskikber foar Fryske MKB-ûndernimmers en de bouwrâld.\nLeefberheid is topprioriteit yn Fryske krimpgebieten.\nFryske jongeren moatte, as wenningkeapers, makliker kredyt krije kinne.\nDe provinsje moat tûkere maatregels nimme om de alvestêdetocht mooglik te meitsjen.\nJou it leauwe in stim yn Fryslân: stim ChristenUnie\nUs basis is it leauwe yn Jezus Kristus, dat wy yn it deistich libben hannen en fuotten jaan wolle. De opjefte is om God leaf te hawwen boppe alles en ús neiste as ússels. Dat is de paadwizer foar ús hanneljen.\nAs wy it belang fan de oar op it each hawwe, sjogge wy oars nei de ekonomy, de soarch of ús omjouwing as wannear’t wy inkeld ús eigen belang neistribje. Wy sette ús dêrom yn foar in maatskippij wêryn’t minsken nei inoar omsjogge, dêr’t alle minsken ta harren rjocht komme en dêr’t elkenien de kâns kriget om nei fermogen mei te dwaan. As elkenien each hat foar de oar, falt net ien bûten de boat en bouwe wy mei-inoar oan in krêftige provinsje.\nWy leauwe yn:\nSoarch foar elkoar. As kristlike politike partij wolle wy bûnsgenoat wêze fan alle boargers. Ek fan swakkeren en flechtlingen.\nWurk. Alle ynwenners fan Fryslân moatte harren talinten ûntwikkelje kinne. Dat freget om in sterke ekonomy en om kânsen op earlik wurk.\nFryslân. Us heitelân moatte wy moai hâlde. As goede rintmasters soargje wy foar it lânskip, de natuer en de Fryske taal.\nGoede berikbere soarch, want elk minske telt.\nMinskehannelfrije provinsje. Elkenien hat rjocht op feilich en earlik wurk.\nSosjaal ûndernimmen moat makliker wurde.\nMear en rappere treinen en bussen.\nEnerzjybesparring en duorsume enerzjy, sadat wy yn 2050 as provinsje fossylfrije enerzjy hawwe.\nFryslân hat alles wat yn de Rânestêd ûntbrekt: rêst, romte, grien, in goedkeap wenklimaat en in suver fileleaze ynfrastruktuer. In hearlike omjouwing om te wenjen en te wurkjen. Dat wol D66 sa hâlde en fierder stimulearje. Dêrom wol D66 kultueredukaasje yn it basis- en fuortset ûnderwiis stypje, makket D66 jild frij foar fernijing yn it Fryske MKB en pleitet de partij foar in enerzjyplan dat yn 2050 ta in enerzjyneutraal Fryslân liedt.\nYnwenners derby belûke\nSpesjaal omtinken jout D66 oan ynspraak fan de Fryske befolking op de omjouwing. De provinsje hat der in potsje fan makke wat ynspraak oanbelanget, fynt de partij.\nBygelyks oangeande it pleatsen fan wynmûnen. Dat kin folle better, ûnder mear troch al folle earder yn it proses ynwenners om advys te freegjen.\nIn oar punt dêr’t D66 him yn it bysûnder foar ynsette wol, is funksjoneel analfabetisme (“laaggeletterdheid”). Mar leafst ien op de sân Friezen hat muoite mei lêzen en/of skriuwen en kin dus net folweardich meidwaan oan de maatskippij. Belied fan it Ryk sjit tekoart en gemeenten hawwe gjin jild of mankrêft om dêr wat oan te dwaan. Dêrom wol D66 dat probleem op provinsjaal nivo oanpakke.\nKultueredukaasje op alle Fryske skoallen.\nYnnovaasjefûns fan 10 miljoen foar it Fryske MKB.\nMeartalich ûnderwiis foar elk bern.\nPlan fan oanpak foar it bestriden fan funksjoneel analfabetisme.\nEnerzjyplan foar in enerzjyneutraal Fryslân yn 2050.\nFNP: foar Friezen en foar elkenien dy’t him hjir thús fielt\nAllinich Fryslân telt\nFriese Koers is de jongste Fryske partij, dy’t syn nocht hat fan de âlde polityk. Wy hawwe gjin politike baas yn Den Haach. Us baas, dat binne jo. Wy wolle it âlderwetske skoalswimmen werom hawwe op de basisskoallen en swimbaden (Boalsert) iepenhâlde.\nNet Den Haach, mar de provinsje moat oer de feartsjinsten nei Waadeilannen kedize, sadat de boatprizen omleech kinne. Stypje Fryske ikoanen lykas de Snitswike, Harnzer Fiskerijdagen, Oerol, SC Cambuur en SC Heerenveen.\nFriese Koers wol de lokale ekonomy stimulearje troch bygelyks Kimswert (oan See) direkt oan te sluten op de Waadsee mei in prachtich strân.\nWy easkje in skjinner miljeu troch sinnepanielen te ferplichtsjen by nijbouwenten, wynmûnen te pleatsen op de Ofslútdyk, gjin gas- en sâltwinning yn Fryslân ta te stean (Frjentsjer) en de ôffaloven yn Harns te sluten\nCH2018 kin in diamant foar Fryslân wurde. Dat moatte Europa en de wrâld witte. Dêrom wolle wy foar ien moanne in Fryske Ambassade yn Parys iepenje en Shakira nei Fryslân helje as iepeningsact fan CH2018.\nIt Fryske wegenet is noch net kompleet. Dêrom wolle wy in fjouwerbaansdyk fan Snits nei Ljouwert, rûnwei De Lemmer Noard en Wânswert. Dêrneist wolle wy in keazen kommissaris fan de Kening, sadat Doutzen Kroes, mar ek jo kandidaat wêze kinne.\nFoar ien moanne in Fryske Ambassade yn Parys, Shakira as iepeningsact foar CH2018.\nProvinsjale bydrage foar SC Cambuur, SC Heerenveen, Snitswike, Tryater en Oerol.\nDe swimbaden iepenhâlde en skoalswimmen werom op basisskoallen.\nIn fjouwerbaansdyk Snits-Ljouwert, rûnwei De Lemmer-Noard en Wânswert.\nIen euro wykeins foar it iepenbier ferfier.\nGrienLinks: earlik diele yn in grien Fryslân\nGrienLinks stiet foar griene en linkse polityk. Dat betsjut earlik diele. De romte earlik diele: neist romte foar de minske ek romte foar planten en dieren. Tanksij GrienLinks is Fryslân al in gentech-frije provinsje. Mar it bioferskaat kin noch folle better. Bygelyks mei krûderike greiden, hegere wetterpeilen en fee yn it lân: goed foar greidefûgels, ynsekten, fee en minsken. Jild giet dus nei sterke natuer en sûne lânbou.\nEarlik diele yn wurk. GrienLinks ynvestearret yn griene banen, troch huzen te isolearjen en sinnepanielen te pleatsen. Just ek op dakken fan hierwenten. Goed foar de wurkgelegenheid en it miljeu. Fryslân wurdt de foaroprinner yn blue-energy. Ek dat kreëarret banen op MBO- en HBO-nivo.\nEarlik diele yn soarch: Fryslân wurdt proeftún fan fernijing yn de soarch. De provinsje hat dêryn in pioniersrol en stimulearret saneamde ‘Sionsberg-dagen’, dêr’t minsken oanjaan meie hoe’t de soarch by harren yn ’e buert ynrjochte wurde kin.\nEarlik diele yn enerzjy: der binne al aardich wat groepen minsken dy’t harren eigen skjinne enerzjy opwekke. Dat kinne der folle mear wurde! GrienLinks stipet lytsskalige, kollektive en skjinne projekten. De opbringsten dêrfan komme wer by de minsken telâne. Enerzjyneutrale bou stipet GrienLinks finansjeel troch in provinsjale bydrage.\nGriene banen kreëarje: wenningisolaasje, sinnepanielen op huzen en wynmûnen by bedriuwen.\nFryslân wurdt proeftún fan fernijing yn de soarch. De provinsje ferfollet dêryn in pioniersrol.\nFryslân wurdt de foaroprinner yn wettertechnology: noch mear duorsume wurkgelegenheid.\nSinnepanielen op 50.000 Fryske (hier)huzen.\nStypjen fan lytsskalige, kollektive, duorsume enerzjy-inisjativen.\nMeitsje it ferskil op 18 maart: kies Partij voor de Dieren\nDe Partij voor de Dieren komt op foar alles wat kwetsber is. In protte dingen dy’t wy dogge binne ferkeard foar ússels en ús sûnens, mar ek foar dieren, natuer en miljeu – en ús ierde. Dêrom tinkt de Partij voor de Dieren, mear as oare partijen, oan de takomst fan álle libben op ierde.\nKrekt no wól stimme\nGuon minsken leauwe dat it net belangryk is om te stimmen foar de Provinsjale Steateferkiezingen, mar it tsjindiel is wier. De provinsjes binne ferantwurdlik foar natuer en miljeu. Sy kinne ek soargje foar minder megastâlen, mear kij yn it lân en it ophâlde litten fan de plezierjacht.\nAlle jierren wurde twa miljoen dieren yn it wyld deasketten, allinnich mar foar de wille fan jagers. De PvdD fynt dat de plezierjacht yn Fryslân ophâlde moat. De PvdD is ek fan miening dat de provinsje soargje moat foar in skjin miljeu, in sûne leefomjouwing en in duorsume ekonomy. Wergebrûk en fermindering fan grûnstoffen moatte útgongspunten wêze.\nStimme foar de Provinsjale Steateferkiezingen is boppedat wichtich om’t Steateleden yn maaie de Earste Keamer kieze. En dy beslút wer oer de grutte besunigingen fan dit kabinet op soarch, ferpleechtehuzen en ûnderwiis. Dêr is de PvdD op tsjin, dus ek dêr is fertsjintwurdiging fan de PvdD fan grut belang!\nDe provinsje wurket allinnich mei oan útwreiding fan griene en biologyske feehâlderijen.\nBeskermje natuer en omwenners tsjin lânboufergif.\nStopje hobbyjacht, bisten moatte de romte krije.\nGuozzen yn Fryslân wurde net deamakke, mar dierfreonlik ferjage.\nFryslân set yn op in skjinne Waadsee en foarkomt bedrigingen troch sâltwinning en ôffalsintrales.\n‘JA!’ foar in sterker, moaier en tûker Fryslân\nDe Partij van de Arbeid yn Fryslân doart te dreamen en makket dy dreamen wier. Elke dei, stap foar stap. Wy litte sjen dat fyzje en optimisme it ferskil meitsje. Dat it altyd om minsken giet. Wy hawwe in soad ta stân brocht de ôfrûne jierren. Wy hawwe ambysje toand.\nWurk, wurk, wurk\nWy hawwe soarge foar banen yn drege krisisjierren. Yn hiel Fryslân wurkje wy oan wegen, soarchwenten, toerisme, enerzjysunige huzen en supersnel ynternet. Wy ynvestearje yn it ûnderwiis fan de 21e iuw mei traineeships, banevouchers, staazjeplakken, bedriuwsopliedingen en meartalich ûnderwiis. Wy hawwe trochset doe’t net ien leaude dat Ljouwert út namme fan Fryslân kulturele haadstêd fan Europa wurde koe. En wy waarden beleanne!\nMei fyzje en trochsetten hawwe wy der ek foar soarge dat der wer in universiteit yn Fryslân komt. De PvdA set idealen om yn wurk. Wy binne in partij mei in iepen hâlding. In partij fan ferbining. Wy litte ús net gek meitsje troch de waan fan ’e dei. Wy nimme ferantwurdlikheid foar it Fryslân fan de takomst. Dat dogge wy fol positiviteit. ‘JA!’ wy kinne it! Meielkoar meitsje wy Fryslân sterker, moaier en tûker. Sis dêrom ‘JA!’ op 18 maart. ‘JA!’ foar Fryslân en ‘JA!’ foar de PvdA!\nWURK: elkenien moat meidwaan: goed wurk, earlik wurk, betelle wurk.\nSOARCH: soarch op maat en soarchwenten klearmeitsje foar de takomst.\nUNDERWIIS: tagonklik, ynnovatyf, meartalich ûnderwiis: fan pjut oant promovendus.\nYNNOVAASJE: Fryske ‘útfiningen’ moatte de Fryske ekonomy fersterkje.\nSUPERSNEL YNTERNET: ferbyn Fryslân mei de wrâld. Elke Fries in wrâldboarger.\n‘It giet om soarch, wurk, wenjen en in earlike kâns foar elkenien’\nFenna Feenstra, listlûker foar de SP: ‘Minsken dêr’t wy op strjitte en yn ’e buert mei prate binne lilk op ús regearing. Se hawwe har nocht fan de twadieling yn ús lân, de ôfbraak fan ús soarch en foarsjenningen, en de wurkleazens. Meiwurkers moatte lean ynleverje wylst de direkteur tonnen krijt.\nDe SP wol in maatskippij wêryn’t elkenien gelikense kânsen hat. Net om’t alle minsken itselde binne, mar wol om’t álle Nederlanners rjocht hawwe op in kâns om it bêste te meitsjen fan harren libben. As tagong ta soarch, wurk en ûnderwiis ôfhinklik wurdt fan de ynhâld fan je jildponge, wurdt in diel fan Nederlân in earlike kâns ûntnommen.\nAs polityk moatte wy grutte ferskillen net negearje, mar dy ferskillen oanpakke. Just troch te ynvestearjen yn goede foarsjenningen, soarch yn ’e buert, duorsume enerzjy foar elkenien, better iepenbier ferfier en foaral: it bestriden fan earmoede.\nOp 18 maart kinne wy ôfrekkenje mei dizze regearing en kinne wy kieze foar hûndert prosint sosjale polityk. Mei in sterke SP yn de provinsje krije jo ek in sterke SP yn de Earste Keamer. Sa kinne wy earliker diele yn Nederlân. Der is genôch foar elkenien!\nBetter iepenbier ferfier: hiel Fryslân berikber.\nElkenien moat goed en betelber wenje kinne: yn doarp en stêd.\nDuorsume enerzjy lokaal opwekke: sa profitearret elkenien mei.\nEarmoede en twadieling oanpakke: der is genôch foar elkenien!\nDe lânbou moat minsk-, dier- en miljeufreonliker.\nVVD giet foar wurk, wegen en lege lêsten!\nDe VVD kiest yn syn ferkiezingsprogramma foar wurk, wegen, lege lêsten en de ûndernimmende minske. De VVD fynt dat Fryslân in krêftich bestjoer nedich hat dat syn wurk ôfstimt op de behoefte fan de ynwenners en bedriuwen. De VVD giet dêrby foar in lytse oerheid mei minder amtners, minder burokrasy en minder regels. Dat moat liede ta belestingferleging en mear romte om te ûndernimmen.\nMéár foar Fryslân!\nIt ferkiezingsprogramma fan VVD Fryslân hat as titel ‘Méér voor Fryslân!’ De VVD wol méár omtinken foar de ekonomy. In sterke Fryske ekonomy soarget foar banen, biedt wolfeart foar boargers en kânsen oan ûndernimmers. Dêrby moat ek méár omtinken wêze foar it MKB. It MKB is de banemotor fan Fryslân.\nDe VVD wol méár ynvestearje yn berikberheid. Dat is de foarnaamste betingst foar ekonomyske ûntwikkeling. Ek de kommende jierren moat der ynvestearre wurde yn oanlis, behear en ûnderhâld fan (far)wegen.\nDe VVD wol ek dat de oerheid méár romte biedt oan ynwenners en bedriuwen en harren net tsjinhâldt mei oerstallige regels. Dat moat liede ta in maatskippij wêryn’t elkenien frij is om syn of har eigen libben safolle mooglik sels yn te rjochtsjen, sûnder dat de oerheid dêrby yn it paad stiet.\nDe VVD wol ynvestearje yn ekonomy en wurkgelegenheid.\nDe VVD wol ynvestearje yn de berikberheid fan Fryslân.\nDe VVD wol de provinsjale belestingen ferleegje.\nDe VVD wol in lytse oerheid mei minder amtners en minder burokrasy.\nDe VVD is tsjin wynmûnen.\nVerenigd Links wit wat minsken écht dwaande hâldt\nMei jo stim op Verenigd Links kinne wy meielkoar werklik wat dwaan oan de sosjale problemen dêr’t minsken yn de wiken en doarpen tsjinoan rinne. Alle lokale Verenigd Links-groepen yn de provinsje en dêrbûten harkje echt nei wat minsken dwaande hâldt. Dy lûden wolle wy no omsette nei in krêftich provinsjaal lûd om politike foarstellen te ferbetterjen en bettere keuzes te meitsjen.\nKieze foar minsken\nVerenigd Links stiet midden yn de maatskippij en hat each foar elk syn belangen. Wy komme dúdlik op foar dyjingen dy’t ûnrjochtfeardich hurd troffen binne troch it politike (net sosjale) belied fan de lêste jierren.\nWy wolle in sterke, fearkrêftige maatskippij wêryn’t wy mienskipsjild rjochtfeardich útjouwe. Dêrby stiet it wolwêzen fan alle minsken foarop. Wy kieze earst foar minsken: megaprojekten meie net te’n koste gean fan it wolwêzen fan minske en dier.\nVerenigd Links is net bûn oan beheiningen en foarskriften fan in lanlik haadkantoar.\nStap foar stap ynfieren fan fergees iepenbier ferfier\nFryslân giet net op yn ien noardlike provinsje\nEkstra ynnovaasjecoaches yn it midden- en lytsbedriuw\nIt ynstellen fan in senioaretinktank\nYnvestearringen yn toerisme en in Fryske toeristekaart\nDe wierheid klinkt net altyd seksy\nDe LP wol oarsaken oanpakke, gjin gefolgen bestride. Wy binne écht sosjaal. Gigantyske útjeften wêrtroch’t earste libbensbehoeften trijedûbel te djoer binne troch tritich soarten belestingen? Dat is net sosjaal. Wy wolle écht banen kreëarje. Belestingen en beheinende regels meitsje Fryske arbeidsoeren te djoer, sadat dy minder ferkocht wurde. Wy binne écht miljeubewust: it bêste foar it miljeu is in Fries dy’t genôch jild oerhat foar ferstannige keuzes.\nEchte demokrasy is alle dagen stimme mei dyn fuotten en dyn beurs. Besteegje tiid en enerzjy oan datjinge dêr’tst mear fan sjen wolst, negearje datjinge dêr’tst minder fan wolst.\nDe LP wol dat elke Fries in krêftige stim hat yn de echte demokrasy. Ast waar foar dyn jild hawwe wolst, moatst nee sizze kinne. Ek tsjin de oerheid. De oerheid is in kostepost. Mear oerheid betsjut mear problemen. De LP wol in sa lyts mooglike oerheid. Sadat romte ûntstiet foar eigen, passende keuzes.\nOan ien kear yn de fjouwer jier stimme moat sa min mooglik macht, prestiizje en jild klibje. Spandearje 18 maart dyn tiid en enerzjy oan de LP en stim op ús: list 14.\nGjin leagens oer sosjaal wêzen.\nGjin leagens oer banen kreëarje.\nGjin leagens oer miljeubewust wêzen.\nDe oarsaak fan problemen is ús djoere oerheid. Net in tekoart oan goede of oare plannen.\nIt is óf oerheid, óf romte om te libjen. Beide is ûnmooglik.\nDe Partij voor de Vrijheid docht op 18 maart wer mei oan de Fryske Steateferkiezingen. De lanlike útgongspunten fan ús partij jilde fansels ek foar dizze ferkiezingen. Ma...\nYn Fryslân is it tal 65-plussers tanommen ta 124.000. Lanlik is ien op de fjouwer ynwenners âlder as fyftich jier. En dat oantal nimt ta! Wa meitsje harren drok oer âlde...\nFryslân is de moaiste provinsje fan Nederlân. Dêr binne wy grutsk op! Op ús lânskip, ús taal en ús mienskip, de kreativiteit, de ûndernimmingssin en ús kultureel e...\nUs basis is it leauwe yn Jezus Kristus, dat wy yn it deistich libben hannen en fuotten jaan wolle. De opjefte is om God leaf te hawwen boppe alles en ús neiste as ússels....\nFryslân hat alles wat yn de Rânestêd ûntbrekt: rêst, romte, grien, in goedkeap wenklimaat en in suver fileleaze ynfrastruktuer. In hearlike omjouwing om te wenjen en t...\nFriese Koers is de jongste Fryske partij, dy’t syn nocht hat fan de âlde polityk. Wy hawwe gjin politike baas yn Den Haach. Us baas, dat binne jo. Wy wolle it âlderwets...\nGrienLinks stiet foar griene en linkse polityk. Dat betsjut earlik diele. De romte earlik diele: neist romte foar de minske ek romte foar planten en dieren. Tanksij GrienL...\nDe Partij voor de Dieren komt op foar alles wat kwetsber is. In protte dingen dy’t wy dogge binne ferkeard foar ússels en ús sûnens, mar ek foar dieren, natuer en milj...\nDe Partij van de Arbeid yn Fryslân doart te dreamen en makket dy dreamen wier. Elke dei, stap foar stap. Wy litte sjen dat fyzje en optimisme it ferskil meitsje. Dat it al...\nFenna Feenstra, listlûker foar de SP: ‘Minsken dêr’t wy op strjitte en yn ’e buert mei prate binne lilk op ús regearing. Se hawwe har nocht fan de twadieling yn ú...\nDe VVD kiest yn syn ferkiezingsprogramma foar wurk, wegen, lege lêsten en de ûndernimmende minske. De VVD fynt dat Fryslân in krêftich bestjoer nedich hat dat syn wurk ...\nMei jo stim op Verenigd Links kinne wy meielkoar werklik wat dwaan oan de sosjale problemen dêr’t minsken yn de wiken en doarpen tsjinoan rinne. Alle lokale Verenigd Lin...\nDe LP wol oarsaken oanpakke, gjin gefolgen bestride. Wy binne écht sosjaal. Gigantyske útjeften wêrtroch’t earste libbensbehoeften trijedûbel te djoer binne troch tri...\nDiel watsto dwaan silst!\nWat dochsto yn 18.3 sekonden? Wêr moatte Provinsjale Steaten de kommende fjouwer jier omtinken oan jaan? Kies hjirûnder in stelling dêr’tsto achter stiest, diel dy op Facebook of Twitter en daagje dyn freonen út om ek yn 18.3 sekonden it ferskil te meitsjen!\nKies dyn stelling\nIk wol yn 18.3 sekonden bepale wêr’t wynmûnen komme\nIk wol yn 18.3 sekonden mear treinen ride litte\nIk wol yn 18.3 sekonden in nije dyk oanlizze\nIk wol yn 18.3 sekonden it plattelân leefber hâlde\nIk wol yn 18.3 sekonden 1000 huzen isolearje\nIk wol yn 18.3 sekonden de provinsjale belestingen ferleegje\nIk wol yn 18.3 sekonden 1000 ekstra banen regelje\nProvinsjale Steaten (PS) foarmje it haad fan de provinsje. Se fertsjintwurdigje alle ynwenners fan Fryslân, bepale yn grutte halen wat der yn ús provinsje bart en kontrolearje Deputearre Steaten, it deistich bestjoer fan de provinsje. Hjir kinst mear lêze oer de ûnderwerpen dêr’t PS harren mei dwaande hâlde.\nWat is de ynfloed fan Provinsjale Steaten op de lanlike polityk?\nDe Provinciale Steaten fan alle provinsjes kieze meielkoar de leden fan de Earste Keamer. Dat dogge se dit jier op 26 maaie. Troch te stimmen foar de Provinsjale Steaten oefenest dus daliks ek ynfloed út op de gearstalling fan de Earste Keamer.\nWêr kin ik stimme?\nOp 18 maart wurde yn hiel Fryslân stimlokalen ynrjochte. Elk stimlokaal is iepene fan 7.30 oant 21.00 oere. Guon stimlokalen, bygelyks op stasjons of yn sikehuzen, binne al earder iepen of slute letter. Op dyn stimpas, dy’tst op syn lêst 4 maart tastjoerd krijst, stiet it adres fan in stimlokaal by dy yn ’e buert. Mar stimst leaver op in oar plak yn dyn gemeente, dan kin dat ek.\nMei ik yn in oare gemeente stimme?\nWolsto yn in oare gemeente stimme? Dan moatst in kiezerspas oanfreegje. Dat kinst dwaan by de ôfdieling Boargersaken fan dyn gemeente, oant uterlik 17 maart om 12.00 oere. Mei de kiezerspas kinst by elk stimburo yn de provinsje Fryslân stimme.\nWat moat ik meinimme om stimme te meien?\nHasto stimrjocht, dan krijst uterlik 4 maart 2015 in stimpas tastjoerd. Dy nimst mei nei it stimlokaal. Om stimme te meien, hast dêrneist in identiteitsbewiis (ID-kaart, paspoart of rydbewiis) of Nederlânske ferbliuwsfergunning nedich. It identiteitsbewiis mei maksimaal fiif jier ferrûn wêze.\nIk bin myn stimpas kwyt rekke. Mei ik noch stimme?\nRekkest dyn stimpas kwyt, dan kinst in ferfangende pas oanfreegje. Dat kin op it gemeentehûs fan dyn gemeente, oant uterlik 17 maart om 12.00 oere. Ast in ferfangende stimpas hast en dyn âlde pas dochs noch weromfynst, moatst mei de ferfangende pas stimme.\nHoe ferrint it stimmen?\nOm te stimmen joust dyn stimpas en identiteitsbewiis oan in meiwurker fan it stimlokaal. Hy of sy kontrolearret oft de gegevens op de stimpas en it identiteitsbewiis mei elkoar oerienkomme, en jout dy dêrnei in stimbiljet. It stimbiljet is in list mei de nammen fan de partijen en kandidaten op wa’tst stimme kinst. Yn it stimhokje krústo mei in read potlead de kandidaat fan dyn kar oan. It stimbiljet dochst dêrnei opteard yn de stimbus.\nMei immen oars foar my stimme?\nHasto op 18 maart net de mooglikheid om sels te stimmen, mar wolst dyn stim net ferlern gean litte? Dan kinst immen oars stimme litte út namme fan dy. Dat dochst troch him of har in saneamde folmacht te jaan. Op de achterkant fan dyn stimpas kinst de namme ynfolje fan dejinge dy’t foar dy stimme sil. Hy of sy moat wol yn deselde gemeente wenje as do en mei yn totaal maksimaal twa machtigingen hawwe. Om út namme fan dy stimme te kinnen, hat de folmachtige persoan in kopy fan dyn identiteitsbewiis (ID-kaart, paspoart of rydbewiis) nedich. Hy of sy moat dyn stim tagelyk mei syn/har eigen stim útbringe.\nWat is blanko stimmen?\nWolst net op ien fan de ferkiesbere partijen stimme, dan kinst in blanko stim útbringe. Dat dochst troch neat yn te foljen op it stimbiljet. In blanko stim giet net nei in partij, mar wurdt wol meirekkene yn it opkomstpersintaazje.\nHoe wurdt de ferkiezingsútslach fêststeld?\nSadree’t de stimlokalen sletten binne, begjinne de meiwurkers mei it tellen fan de stimmen. Om fêst te stellen hoefolle sitten oft elke partij krijt, wurdt gebrûk makke fan de kiesdieler. Mear ynformaasje oer it fêststellen fan de ferkiezingsútslach kinst lêze op de website fan de Ryksoerheid.\nWêrom moatte wy op 18 maart twa kear stimme?\nTagelyk mei de Provinsjale Steateferkiezingen wurde ek de wetterskipsferkiezingen holden. By dy ferkiezingen wurdt it nije algemien bestjoer fan de wetterskippen keazen. It wetterskip fan ús provinsje hjit Wetterskip Fryslân. Op www.wetterskipverkiezingen.nl kinst mear lêze oer de ferkiezingen fan Wetterskip Fryslân.\nIk bin op 18 maart yn it bûtenlân. Kin ik dan stimme?\nAllinnich ast ynskreaun stiest yn in Nederlânske gemeente kinst út it bûtenlân wei stimme foar de ferkiezingen fan 18 maart. Stiest net ynskreaun yn in Nederlânske gemeente, bygelyks omdatst (foar langere tiid) yn it bûtenlân wennest, dan is it net mooglik om te stimmen. Sjoch foar mear ynformaasje oer stimmen út it bûtenlân wei op de website fan de Ryksoerheid.\nJan Walrecht (70) út Aldehaske en Lieuwe van der Pol (65) út Wâldsein binne hjoed ynstallearre troch de kommissaris… https://t.co/tqakRkojOi\nFannemoarn nommen Marijke Roskam (PvdA) en Dennis de Calonne (ChristenUnie) ôfskied as lid fan Provinsjale Steaten.… https://t.co/TDceG9j5Ds\nHjoed is Klaas Fokkinga (FNP) keazen as nij lid fan Deputearre Steaten. De ynstallaasje fûn plak yn Provinsjale Ste… https://t.co/ZCYC3V9OoR\nFolgje de útstjoering fan Provinsjale Steaten rjochtstreeks op https://t.co/4DW39PMRdj\nHjoed om 10.00 oere fynt der wer in Steategearkomste plak yn it Provinsjehûs. De besprekpunten binne: - Maatskiplik… https://t.co/BOw3CU9cqE\nOP 'E HICHTE BLIUWE OF\nIN FRAACH STELLE?\nFOLGJE PROVINSJALE STEATEN


Fetten ha gif lekt | Omrop Fryslân (advertinsje)\nFetten ha gif lekt 31 des 2003 - 00:00\nDer is dochs gif lekt fan it skip dat oardel wike lyn in tal konteners en fetten ferlear op de Noardsee. By ynspeksje fan it skip binne woansdei 50 lege fetten fûn. Neffens Stichting De Noordzee betsjut dat dat der 5000 liter arseenpentokside yn see telâne kommen is. Net bekend is wêr't it gif oerboard slein is. De Stichting wol in negatyf fangstadvys foar fiskers. Neffens Rykswettersteat fertinnet it gif gau.


Molwrot: eilannen, de see, Mahler | ensafh\nMolwrot is troch Boersma syn útjouwerij Hispel útbrocht as in roman. Foar de lêzers fan Ensafh wie it ek in feuilleton, yn dit tydskrift publisearre. Dat it plot sil foar guon noch wel bekend wêze: Seleina sit yn ’e wapenhannel, ûnderhâldt in eroatyske freonskip mei Catrinus en reizget mei Alexander, dy’t se út Belgrado ken, nei Parys om him in moard begean te litten, en nei Peaske-eilân om dêr in Mahlerfestival by te wenjen.\nSeks, geweld en Mahler rinne yn Molwrot trochinoar, moard ferbynt. De lêzer krijt stadichoan yn ’e gaten dat Seleina as bern in moard begien hat, yn it doarp oan ’e see dêr’t se opwoeks, en dy moard makket har karakter. De oare moard, yn Parys, bringt noch wat faasje yn ′e plot – mar eins is Molwrot gjin plotroman, it is gjin detektive of sa. Hjir giet it foaral om dy personaazjes en harren ynteressen.\nIt libben as eilân\nDe personaazjes yn Molwrot binne as eilannen. Dat wolle se ek sa. Se libje harren eigen libben en oare minsken ha der neat mei te krijen. Seleina is hiel moai en hiel geheimsinnich. „Der is net ien dy’t sa ûndergrûnsk libbet as do,” seit Catrinus oer Seleina. It wurk yn ’e wapenhannel makket dat ek wol nedich, mar eins is dat wurk der net de haadreden fan sa ûndergrûnsk te bliuwen. Catrinus sels is ek gjin iepen boek, Alexander komme we ek mar in lyts bytsje fan te witten. As eilannen libje se, fan inoar wei, op in eigen tempo en leafst mei in eigen boattsjinst – net te faak oerfarre.\nFreonskippen binne lytse gatsjes yn dizze diken tsjin de see, mar dy gatsjes bliuwe ek behearske:\nSeleina har kundekring yn Amsterdam hie Catrinus gjin aan fan. Se hiene gjin mienskiplike kunde. Harren freonskip wie gjinien fan op ′e hichte, foar safier′t er wist. (s. 6)\nFansels besiket Catrinus wol om mear oer Seleina te witten te kommen, ek al respektearret er har grinzen en lit er har de redaksje dwaan. Se rint fuort as er fragen hat, mar beäntwurdet se dan letter dochs. De freonskip fan Seleina en Catrinus hat syn oarsprong yn har âld doarp oan ’e dyk, har feilich plak, dêr’t se sa graach yn gedachten nei weromgiet:\nSe tocht oan it plakje ûnderoan ′e seedyk by Peazens dêr′t se altyd sa hearlik sitten hie, hielendal feilich. Se hearde it skrassen fan de seefûgels en folge harren glydflechten, hoe′t se dêrnei wer pal tsjin ′e wyn yn fleagen en hoe′t de fiskedieven boppe de grins fan seedyk en wetter mei wapperjende wjukken en de kopkes del yn ′e loft hongen te speuren nei bút. (s. 25)\nFeilich is yn dit ferhaal in wichtich wurd. Feilich binne de personaazjes allinnich as se op harren eilân sitte, sûnder fan inoar in protte te witten, sûnder kontakt mei de measte oare minsken. Se bewege wol, dy personaazjes, sa as de Waadeilannen ek stadichoan bewege. Se reitsje inoar net. Hoefolle seks der ek wêze mei, it bliuwt by ferstowend sân. En dus by dy dyk, dy’t ek op it Peaske-eilân oanhelle wurdt:\nFoar Seleina wie it as lei se op ′e skeante fan ′e seedyk by Peazens. En dan oan ′e seekant, ôfskerme fan it lân. Seleina seach der nei hoe′t wite wolken mei faasje foar de blauwe loft lâns dreauwen. Allinne de wolken boppe Peazens wiene kompakter. (s. 93)\nFansels komt de bûtenwrâld ek op dizze eilannen noch binnen. Echt ticht binne diken eins net. Wat dat oangiet is Peazens wol in symboalysk plak. Op it Peaske-eilân fielt Seleine har op ’e ein ek net feilich mear. Mar tsjin ’e ein fan ’e roman, is der ek foar Seleina wat feroare, en mei de see wer in bytsje tichterby komme.\nAs de personaazjes eilannen binne, dan is dizze roman de see. Molwrot is in grutte see mei in protte libben en in protte kleur. Molwrot is de see dêr′t Mahler yn spilet, dêr′t âlde keunstners yn driuwe mei harren leafdes en harren wurken, de see dêr′t it Peaske-eilân yn leit, dêr′t de Seine yn útkomt en dêr’t Seleina oan opwoeks.\nFansels is Peazens en net Peaske-eilân it echte doel. Oan ’e ein fan ’e roman krijt Seleina it dan dochs oer har ferline yn dit doarp. Se is dêrtroch foarme, dat wist de lêzer ek al. Se hat ek in skuld dy’t fierder giet as de moard op Sybren Visser:\n„It spyt my.”\n„Ik koe dy man goed en mocht him wol. Ik ha dêrnei altyd yn ′e gedachten hân dat it ek in minske wie. Mar ja, hy hat mei Sjoukje dingen úthelle dy′t har foar altyd knoeid ha. Sjoukje is finzene wurden fan trije dingen: wat Sybren Visser har oandien hat, datsto him fermoarde hast en dat jimme it der nea tegearre oer hân ha.” (s. 230)\nDe see is sa grut, dy omklammet alles, dy is oeral. Dat is Molwrot net, fansels. Men kin jin der de djipte fan ’e see wol yn foarstelle, mar eins bliuwt it ferhaal sels oan it oerflak, in oerflak dêr’t de dialooch oan ’e ein net hielendal fan weirekket. It ferwyt, dat Seleina it der nea oer hân hat, jildt ek Molwrot sels in bytsje. Wat der djipper oan wêze kin, moat de lêzer derfan meast mar sels betinke. Sa besjoen binne alle ferhaaltsjes oer mollen en fûgels, oer Seleina en oer Mahler, oer Peaske-eilân en Parys, hielendal gjin oanwizings of motiven yn in plot, mar allinnich mar in betsjoening, as spul fan ′e djipte ôf. Dat spul wurket wol better as it plot en dy dialooch.\nFerhaaltsjes en lietsjes\nIt hjirboppe neamde spul is foar my ek de sjarme fan Molwrot. De lieten fan Mahler, yn it Dútsk werjûn, meitsje der in oar boek fan as it plot faaks tinken docht. Men kin it oan Molwrot sjen, dat it oars is: lis it iepen en de Dútske gedichten falle daliks op. Ek yn ’e tekst wurdt mei oare talen wurke, sa lêze we in ferslach fan Abel Tasman yn âld Hollânsk en komme der in protte plaknammen yn de taal fan it Peaske-eilân foarby. Der is in soad om yn te wrotten, in soad ek dêr′t in lêzer – iksels yn alle gefallen – mear oer fernimme wol. Net allinnich Seleina, de skriuwer syn heimsinnige en seksuele skepping, mar ek syn oare ynteressen, sa as Mahler en syn libben, fine tusken de ferhaaltsjes oer mollen en eilannen in plak om nei werom te wollen. Mar ik haw dan ek in swak op eilannen.\nPleatst yn Besprekken, Proazabesprekken en tagged as Plaatsman. Marcel. Link nei de permalink.


Bit By Bit - Etyk - 6.4 Fjouwer útgongspunten\nFjouwer útgongspunten dy't kin guide ûndersikers konfrontearre etyske ûnwissens binne: Respekt foar Persons, woldie, Justysje, en Respekt foar wet en Iepenbier Interest.\nDe etyske útdagings dy't ûndersikers stean yn de digitale leeftyd binne wat oars as dy yn it ferline. Mar, ûndersikers kinne pakken dizze útdagings troch it bouwen op earder etysk tinken. Yn it bysûnder, ik leau dat de begjinsels útdrukt yn twa rapporten-De Belmont Meld (Belmont Report 1979) en De Menlo Meld (Dittrich, Kenneally, and others 2011) -can help ûndersikers reden oer it etyske útdagings dy't se stean. As ik beskriuwe yn mear detail yn it Histoarysk Taheakke, beide fan dizze rapporten wienen de resultaten fan multi-jier oerlis troch panielen fan saakkundigen mei in protte kânsen foar ynbring út in ferskaat oan belanghawwenden.\nEarst, yn 1974, nei oanlieding fan etyske mislearre troch ûndersikers, lykas it beruchte Tuskegee syfilis Study (sjoch Histoarysk taheakke), de Amerikaanske Kongres makke in nasjonale kommisje te skriuwen etyske rjochtlinen foar ûndersyk wêrby't minsklike ûnderwerpen. Nei fjouwer jier fan 'e moeting oan' e Belmont Konferinsje Center, de groep produsearre de Belmont Meld, in slanke mar krêftige dokumint. De Belmont Meld is de yntellektuele basis foar it Mienskiplik Rule, de dea fan de regeljouwing oangeande minsklike ûnderwerpen ûndersyk dat Ynrjochtingsopfieding Review Boards (IRBs) wurde tasked mei enforcing (Porter and Koski 2008) .\nDêrnei, yn 2010, yn reaksje op it etyske falen fan kompjûter feiligens ûndersikers en de muoite fan it tapassen fan de ideeën yn de Belmont Meld oan digitale leeftyd ûndersyk, de Amerikaanske regear-spesifyk de ôfdieling fan Homeland Security-makke in blau-lint kommisje om te skriuwen in liedende etyske ramt foar ûndersyk wêrby't ynformaasje en kommunikaasje techniken (ICT). De resultaten fan dizze ynspanning wie de Menlo Meld (Dittrich, Kenneally, and others 2011) .\nTegearre de Belmont Meld en de Menlo Meld biede fjouwer útgongspunten dy't kin guide etyske oerlis troch ûndersikers: Respekt foar Persons, woldie, Justysje, en Respekt foar wet en Iepenbier Interest. Tapassen fan dizze fjouwer prinsipes yn 'e praktyk is net altyd rjocht, en it kin easkje dreech balancing. De begjinsels, lykwols, help clarify hannel-offs, suggest feroarings te ûndersyk ûntwerpen, en ynskeakelje ûndersikers te lizzen harren redenearring oan elkoar en it algemiene publyk.


Undersyk provinsje nei lekken | Omrop Fryslân Skip to main content\nUndersyk provinsje nei lekken 06 okt 2007 - 08:45\n0 reaksjes In amtner fan de provinsje is ûntslein yn ferbân mei it lekken fan ynformaasje.\nIt provinsjebestjoer hat de Ryksresjerzje ynskeakele by in yntern ûndersyk nei it útlekken fan fertroulike stikken. Koartlyn hawwe sawol Omrop Fryslân as de Ljouwerter Krante publisearre út in geheime brief fan de Noardlike Rekkenkeamer. It brief gie oer misstannen by de ferbou fan it tydlike provinsjehûs yn Ljouwert. Undertusken hat in amtner fan de provinsje ûntslach krigen fanwege de kwestje.\nKorreksje meldeLês foarTrefwurden: argyfView the discussion thread.Diel dit berjocht op: 06-10MFS Feanwâlden wat tichterby 05-10Mboua bringt Cambuur winst Besjoch ek...


Kollum: "Leve de Republyk!" | Omrop Fryslân\nKollum: "Leve de Republyk!"\n27 apr 2017 - 08:19\n"It is Keningsdei - troch my noch steefêst Keninginnedei neamd. Ik wit net oft dat foardat Amalia op ‘e troan komt der by my noch út giet. Ik snap ek net wêrom’t we no trije dagen earder yn april moatte: trije dagen kâlder, tink ik altyd. En ik snap ek net wêrom't it Keningsdei hjit, mei in ’s’. Dy siet der by Keninginnedei ek net yn. Mar goed, ik snap it keningshûs sowieso net.\nIt is in raar en âlderwetsk systeem. Dat seach ik noch it bêste yn de telefyzjesearje ‘The Crown’. Ferline jier kaam Netflix mei dizze searje, oer it Britsk keningshûs. Oer de jonge jierren fan keninginne Elizabeth II. In prachtich histoarysk drama, mei muzyk fan Hans Zimmer en in skitterjende haadrol fan Claire Foy, dêr’t se ek in Golden Globe mei wûn. In oanrieder.\nAl wie it mar omdatst dan goed sjochst hoe idioat sa’n keningshûs is. Elizabeth II komt op de troan yn 1952, en rûn dy tiid spilet it. Se is dêr telâne kaam, omdat har omke, de kening, net mear woe. Eduard VIII woe trouwe mei in frou dy’t al twa kear skieden wie. Dat mocht net, as kening. Hy keas foar de leafde.\nDus dat nichtsje Elizabeth kaam op ‘e troan. It kin raar rinne yn it libben. Sy waard dêrmei net allinnich ien fan de rykste minsken op ierde, mar ek keninginne fan fjouwer lannen, staatshoofd fan tolve lannen, en haad fan de Anglikaanske tsjerke.\nMoatte je wat mazzel mei ha. ‘The Crown’ draait it wat om: je krije suver meilijen mei har. Se woe it eigentlik net, sit yn in glêzen koai en mei hast neat sizze. Safolle regeltsjes om oan te foldwaan, en al die machtsbeluste manlju om har hinne. Net bêst.\nDat liket de djippere laach: elkenien wol kening of keninginne wurde, mar sjoch ris hoe lêstich dat libben eigenlik wol net is. Mar, ik seach wat oars: se kinne der sels wat oan dwaan, de lêste keninginne fan dizze wrâld: der mei ophâlde. Mar dat docht se net.\nIk ha net safolle romantyske gefoelens by in keningshûs. It is in rjochtstreekse erfenis fan de klassemaatskippij. Ut de tiid fan de heareboeren en de feinten. Sa leuk wie dat net. Ik betelje foar de pracht en de preal fan de keningshuzen. Dat fan ús kostet 40 miljoen euro it jier, sa berekkene RTL Nieuws twa jier lyn. Mei dat jild kinst twa-en-in-heale Omrop Fryslâns draaie.\nDe skiednis fan ús keningshûs is ek idioat. Wilhelmina troude mei har efterneef. Har mem, Emma, troude op har tweintichste mei kening Willem III, dy’t doe ienensechtich wie. Dat hie har pake wêze kind. Der wie in twadde lêch nedich foar Willem, want de jonges út it earste houlik, no ja, it docht der ek net ta, mar soepel rûn it allegearre net, sa as yn elk libben.\nIn keazen presidint, sa as Trump, is miskien ek net alles. Mar wannear't dy net befalt, is er oer fjouwer of uterlik acht jier wer fuort. It sil in poerbêste fint wêze hear, dy Willem-Alexander. Mar der binne in soad poerbêste minsken yn Nederlân.\nDus ik genietsje hjoed fan de wille dy’t de bern ha, en fan de maaitiidssfear yn ‘e stêd. Mar oan myn liif gjin ien tried oranje. En wannear't der tefolle kjeld, buien en wyn komt, dan krûp ik achter Netflix foar in werhelling fan ‘The Crown’. Leve de republyk!"\nSurhústerfean krijt hurdfytswike Feanster Wielerweek\nKâlde Keningsnacht wjerhâldt hannelers frijmerk net


Ebroin - Wikipedy\nMunt mei ôfbylding fan Ebroin\nEbroin wie in Frankyske hofmeier yn Neustrje. Hy wie twa kear hofmeier, earst fan 658 oant 673 doe't er ôfset waard en letter op 'e nij fan 675 oant syn dea yn 680 of 681. Hy stiet bekend as in gewelddiedich en despoatisk hearsker dy't dernei stribbe om de macht fan Neustrje, dêr't hy de kontrôle oer hie, út te wreidzjen oer Boergonje en Austraasje. Hy hie ek spul mei de Fryske kening Aldgillis.\nYn 656 stoar Sigibert III, de Austrasyske kening en woe de ambisjeuze hofmeier Grimoald de macht oernimme, in boargerkriich bruts út dy't lykwols net lang duorre soe. De kûp fan Grimoard mislearre en neitiids roppen de elite fan de Franken kening Klodwig II op it ferdielde Frankyske Ryk wer te ferienigen. Erkinoald waard as hofmeier beneamd en doe't er yn 658 stoar wie Ebroin syn opfolger.\nNettsjinsteande syn hurde polityk wie Ebroin net by machte om de Ienheid fan it Frankyske Ryk te behâlden. Wylst Klotar III, de soan fan Klodwig II yn Neusterje en Boergonje regeare, waard er yn 660 twongen, de Austraasjers mei Gilderik II (broer fan Klotar III) as eigen kening en mei Wulfoald as hofmeier ta akseptearen.\nEbroin dy syn bêst om de ferieniging mei Boergonje en Neusterje yn stân te hâlden, mar wichtige Boergondyske eallju woenen harren ûnôfhinklikens werom hawwe. Sy sammele harren ûnder Leodegar, de Biskop fan Autun, fersloegen Ebroin, en setten him finzen yn it kleaster fan Luxeuil (670). Yn in Proklamaasje, waard troch harren bepale dat elts keninkryk syn eigen wetten en gewoanten hâlde mocht en dat der gjin ambtsdragers (hofmeiers) yn meardere riken wêze mochten en dat gjinien mear in tirany festige mocht krekt as Ebroin dat dien hie. Lykwols waard koart dêrnei Leodegar troch de Austraasjers ûnder Wulfoald ferslein en sels yn in it kleaster opsluten (673).\nYn it selde jier makke de beide ballingen gebrûk fan de algemiene anargy, flechten út it kleaster en stean al gau wer tsjinoer inoar. Beide sykje steun troch in merovingyske kening. Ebroin proklamearet sawier in "falske" Merowinger as hearsker. Leodegar waard by Autun oerwûn en twongen him oer te jaan oan Ebroin. Op 2 oktober 679 waard hy úteinlik fermoarde nei swiere martelingen. De Tsjerke soe him letter hillich ferkleare.\nNei de dea fan syn jierrenlange tsjinstanner bleau Ebroin oer as ienige absolute hearsker fan de Franken, wreide syn macht oer Boergonje en fersloech de Austraasjers 678 by Bois-du-Fay, yn de omkrite fan Laon. Syn triomf wie lykwols koart, er waard yn 681 fermoarde troch in oanslach fan ien fan syn talleaze fijannen.\nEbroin en de Friezen[bewurkje seksje | boarne bewurkje]\nUnder it bewâld fan Ebroin hienen de Franken ek spul mei harren noarderbuorren de Friezen. Ynset fan de fijannigens wie de behearsking fan de âlde Romeinske grinsfersterkingen yn it Ryngebiet en dêr't de Fryske kening Aldgillis it bewâld oer hie. In oanfal fan de Franken ûnder Ebroin om it gebiet yn hannen te krijen misleare. Kening Aldgilles koe mei syn legermacht de Franken op ôfstân hâlde.\nYn de winter fan 678 ûntfong Aldgillis, tige tsjin it sin fan Ebroin, de Ingelske biskop fan York Wilfried yn Utert en joech dizze in feilich ûnderkommen.\nLiber Historiae Francorum, midsiuwsk manuskript.\nVita sancti Leodegarii, midsiuwsk manuskript.\nVita metrica in Poëtae Latini aevi Carolini, midsiuwsk manuskript.\nOpfrege fan "https://fy.wikipedia.org/w/index.php?title=Ebroin&oldid=845795"\nPersoan stoarn yn 681\nDizze side is it lêst bewurke op 4 mai 2017 om 14.23.


Wassenaar kening yn St. Jabik | Omrop Fryslân (advertinsje)\nWassenaar kening yn St. Jabik 15 jun 2008 - 18:33\nIt partoer fan Rutmer van der Meer, Jacob en Chris_Wassenaar hat de frije formaasjepartij yn Sint Jabik wûn. Sy wiene yn de finale mei 5-4 en 6-2 te sterk foar Johan van der Meulen, Herman Sprik en Taeke Triemstra. De lytse preemje wie foar Simon Minnesma, Erik Haitsma en Pier Piersma. It wie al foar de fiifde kear dat Chris Wassenaar de sterkste wie yn Sint Jabik. Hy waard snein ek beneamd ta kening.\nKorreksje meldeTrefwurden: argyfLês foarView the discussion thread.Diel dit berjocht op: 15-06Fryske ploegen nei finale 15-06Pieter Weening rekket yn foarm Besjoch ek...


Engagement is NET in KPI (Key Key Performance Indicator) foar de measte bedriuwen | Martech Zone\nTiisdei 16 desimber 2008 Tiisdei 2 maart 2021 Douglas Karr\nLeau my net? Hoefolle jild fertsjinnet jo bedriuw fan opmerkingen? Hoefolle jild fertsjinnet jo bedriuw fan dy minsken dy't kommentaar jouwe? Hoefolle jild fertsjinnet jo bedriuw fan minsken dy't reagearje op jo berjochten op sosjale media?\nEngagement, lykas metten troch opmerkingen as dielname, is ûnsin foar de grutte mearderheid fan bedriuwen. Folle saakkundigen sil dizze oddball-metriken oanwize, en stelle dat se op 'e ien of oare manier sille liede ta ynkomsten, lykas in konyn út in hoed lûke. Dit binne deselde jonges dy't reklame foar sokpoppen yn Super Bowl-advertinsjes advertearden foar bedriuwen dy't út 'e saak gongen.\nHat immen in korrelaasje bewiisd op elke sosjale mediasite of blog dy't in direkte relaasje bewiisde tusken konversaasjes en opmerkingen? Fan 'e siden dy't ik haw sjoen, waarden de opmerkingen skreaun troch minsken dy't wierskynlik noait soene keapje ... freonen, kollega's, dissidinten en minsken dy't besykje online autoriteit te bouwen. Fan allegear is it twifelich dat ien fan har in oankeap soe dwaan.\nEngagement moat nea wurde metten yn reaksjes as antwurden op sosjale media, útsein as jo dy ynteraksje direkt kinne bine oan folgjende ynkomsten. Opmerkingen en diskusje soene nea in metrikke fan sukses wêze moatte foar in bedriuw, útsein as jo kinne bewize dat se ynfloed hawwe op jo konversaasjetariven.\nDe útsûndering: Online reputaasje\nIt iene yndirekte foardiel is fan positive reaksjes op sosjale media, dy't de online reputaasje fan jo bedriuw kinne ferbetterje - en úteinlik oare konsuminten as bedriuwen liede om fan jo te keapjen op basis fan dy reputaasje. Dy kompliminten en oanbefellings binne suver goud ... mar faaks like hurd te minen yn sosjale media.\nWolle jo wêze dwaande mei jo klanten? Ja! De fraach is: Binne minsken dy't binne dwaande feitlik klanten? Miskien net!\nIk besykje gjin respektleaze te sjen en de wurdearring dy't ik haw foar dy fan jo dy't meidogge oan myn blog, net fuort te nimmen. Ik hâld fan opmerkingen! Reaksjes binne troch brûkers generearre ynhâld dy't ik leau ek helpt om myn siden libben te hâlden yn petear en op sykmasjines. Dat betsjut yndirekt ynkomsten foar my, om't ik in alhoewol direkte korrelaasje kin sjen litte tusken de nûmerkommentaren en it oantal oanklikte advertinsjes.\nJo hawwe lykwols gjin publikaasje. Jo hawwe in bedriuw.\nDat wat is ferloving?\nEngagement is in tillefoantsje, in demo-oanfraach, in registrearre download, in fersyk foar foarstel ... as in feitlike oankeap. Engagement is elke aktiviteit dy't direkt kin wurde taskreaun oan 'e ynkomsten dy't jo online oanwêzigens produseart.\nAs jo bedriuw de effektiviteit fan jo blog sil mjitte, moatte jo it wiere berekkenje Return on Marketing Investment:\nROMI = (Conversions * Revenue) / (Totale kosten fan mankrêft + totale kosten fan platfoarm)\nLitte wy ús hjirfan kwytreitsje ferloving hocus-pocus en begjin te praten oer de echte metrikes fan sukses ... hoefolle jild fertsjinnet jo bedriuw fia har digitale marketingpogingen.\nIt is echt net sa dreech. Ien foarbyld is de resinte erkenning fan Dell dat se Twitter koenen brûke foar mear dan $ 1,000,000 yn ynkomsten!\nMeitsje wat telt! As jo bedriuw dwaande is mei sosjale mediastrategyen, is dat fantastysk. Wês earlik, wês transparant, iepenje in paad fan kommunikaasje nei jo perspektiven (meastentiids sykers) en mjit de ynfloed fan jo hurde wurk ... kontant!\nTags: blog commentscommentsferlovingKPImarketing kpisite opmerkingenwebside belutsenens\n19. Desimber 2008 at 6:50\nIt is lykwols echt lestich foar bedriuwen om engagement te mjitten. Om't de measten fan har ien hiere om har sosjale kampanjes (twitter, myspace, facebook, ensfh) út te fieren, wite se miskien net wat se moatte mjitte. As de whiz bang-konsultant seit dat it wurket, moat it krekt wêze? Hy bliuwt ommers te sizzen hoe geweldich it giet en dat wy moatte beskôgje it fergrutsjen fan ús advertinsjebudzjet.


Meitsje dêrnei dizze puzzel oer Klaarkamp\nDizze opdracht giet oer it museum op it terrein fan Klaarkamp\nGeastliken wienen yn de tiid fan muontsen en ridders hast de iennigen dy't lêze en skriuwe koene. Keningen hienen de geastliken nedich foar it bestjoer fan harren lân en dêrtroch krigen de geastliken hieltyd mear macht yn de maatskippij. Haad fan de tsjerke wie de paus fan Rome. Under him stienen de ierdsbiskoppen, dêr wer ûnder de biskoppen en dan de pastoars dy't de lieding hienen oer in doarpstsjerke.\nNeist pastoars wienen der ek muontsen (monniken) en nonnen. Dy libben ôfsûndere fan de doarpsminsken yn kleasters. Kleasters waarden belangrike sintrums fan ûnderwiis, kultuer en wittenskip. Muontsen bewarren boeken, kopiearden se en makken nije boeken. De muontsen skreaunen mei de hân op perkamint. Dat wie in hiel muontsewurk. Earst moasten fan bistefellen bledsiden makke wurden, dêr moasten dan rigels op set wurde, de inkt moast makke wurde en mei in guozzefear waarden de wurden opskreaun. Oan it begjin fan in nij stik makken de muontsen in miniatuer, in lyts skilderijke. At sa'n boek nei jierren klear wie kaam it kostbere wurk oan in keatling yn de biblioteek fan it kleaster .\nOmtrint 1100 wie der in Flaamske muonts dy't meastentiids Latynske teksten oerskriuwe moast. Syn pinne die it net mear sa goed en dêrom hie d' er mei in meske, syn guozzefear wer skerp makke. Hy moast efkes besykje oft syn pinne no goed skriuwe woe. Dus skreau er op de achterste side fan syn boek it folgende rigeltsje:\n'Alle vogels zijn al aan het nestelen, behalve jij en ik; waar wachten we nog op?'\nDit binne wierskynlik in pear rigels út in leafdesliet fan tûzen jier lyn. It is sawat de âldste Nederlânske tekst dy't we oant no ta kenne.\nOp dizze plaat foar it digiboerd (makke troch Het klokhuis) kinst fan alles ûntdekke. Klik op de ôfbylding en klik dan op de oranje fjouwerkantsjes. Ast dat dien hast besjoch dan dit filmke fan Het Klokhuis\nDer waard doe hast allinnich mar yn it Latyn skreaun. Dat liket wol wat op de sitewaasje fan it hjoeddeiske Frysk. Fryslân is twatalich mar der wurdt foaral yn it Nederlânsk skreaun.\nIn de rin fan de tiid joegen in protte minsken lân oan it kleaster. Sa waarden de kleasters hieltyd machtiger. Sa'n machtich kleaster wie Klaarkamp.\nGean foar de aardichheid op in moaie dei ris nei Sibrandahûs. Sla foar Sibrandahûs, loftsôf, rjochting Burdaard. Nei in pear hûndert meter sjochst oan de rjochterkant foar in buorkerij in hiele grutte stien. It is in oantinken oan it kleaster Klaarkamp.\nOp dy stien stiet de Latynske spreuk fan it kleaster beitele. TERAR DUM PROSIM: Ik mei fergean at ik mar nuttich bin.\nDat liket wol abrakadabra. Wat bedoelden de muontsen hjirmei? Miskien begrypst it ast it ferhaal oer Klaarkamp lêzen hast.\nWannear'tst hjir it lân yn giest, sjoch dan ris goed yn de bermen en sleatten. Miskien sjochst noch brokstikken fan stiennen. Hjir wie froeger it grutste doarp fan Dantumadiel, Klaarkamp.\nAdvertentie Leeuwarder Courant 7 mei 1858\nTerpaarde te koop van het Claarkampster klooster onder Rinsumageest voor ƒ0,35 per ton, invaart bij de Hoge Brug.\nFan 1858 oant 1941 is de terp dêr't Klaarkamp op stie ôfgroeven. De terp wie doe fjouwer en in heale meter heech. De lêste ôfgraving fan 1939 oant 1941 brocht in part fan de fûneminten oan it ljocht. It iennichste datsto no noch fine kinst binne brokstikken fan stiennen dêr't it kleaster ienris út bestie.\nKlaarkamp wie ienris it grutste doarp fan Dantumadiel. Hjir wennen froeger soms wol 600 minsken. Allinne Dokkum wie oan it ein fan de Midsiuwen grutter.\nSa seach it terrein dêr't it kleaster op stie derút. De Klaarkampsterdyk rint dwers troch it froegere kleasterterrein. Op dit plak wie in terp mei dêr boppe-op it kleaster. Rjochts is noch wat fan in grêft te werkennen.\nOp dit kaartsje sjochst de ferskillende kleasters. Klaarkamp wie it grutste en wichtichste fan Fryslân. De muontsen fan Klaarkamp hawwe wol 20 dochterkleasters stichte, sa as Bloemkamp by Boalsert, it kleaster Jeruzalim by Gerkeskleaster en it kleaster Aduard. Fierder sjochst op it kaartsje úthôven (bûtenpleatsen) lykas Jannum en de Skierstins.\nIt kleaster stie op in fjouwer meter hege terp mei dêrop de huzen en in soart beskermingsmuorre. It wie fierder befeilige troch in grêft. Yn dizze omjouwing ha fjouwerhûndert jier muontsen en lekebruorren wenne. Lekebruorren binne muontsen dy't foaral hânwurk dogge. Se drage skiere pijen en dogge it wurk op de úthôven lykas de Skierstins. De kleasterregels binne foar de likebruorren minder strang as foar de muontsen.\nDe muontsen fan Klaarkamp hannelen yn nôt (graan), wol, hout, sâlt fleis, bûter en tsiis. Ek hannelen se yn stiennen, dy't se sels bakten. Dy stiennen neame we âlde Friezen (kleasterstiennen). Dat binne nochal grutte gielreade bakstiennen, dy't brûkt waarden foar it bouwen fan tsjerken. Foar it meitsjen fan al dy stiennen hienen de muontsen klaai nedich. Troch it ôfgraven fan dy klaai is de Klaarkampstermar ûntstien. Yn de rin fan de jierren polderen de muontsen ek hiel wat lân yn. Harren boaten gongen fia Dokkum sels nei de Eastsee en nei stêden yn Flaanderen.\nHjirboppe sjochst it terrein fan Klaarkamp neffens in âlde kadasterkaart. De twa buorkerijen fan it kaartsje steane der no noch. Ast goed nei de kaart sjochst, dan kinst oanjaan hoe't de fearten rûnom Klaarkamp wierskynlik west ha. Ik ha mei blau oanjûn wat neffens my wetter wie.\nWêrom wurdt immen muonts? It libben fan dizze muontsen liket swier. De dei begûn moarns al hiel betiid, mei de earste fan sân koarte tsjerketsjinsten. De tsjerke wie net ferwaarme en oant it ein fan de fjirtjinde iuw siet der ek noch gjin glês yn de ruten. Nei de earste tsjinst begûn it wurk, ôfwiksele mei de oare tsjerketsjinsten; 7 tsjinsten op in dei; 7 dagen yn e wike, wike yn wike út, in libben lang. Middeis om ien oere waard der foar it earst iten. De muontsen wienen dan al oeren fan bêd.\nIt wurk dienen de muontsen swijend. Dat wurk koe fan alles wêze, want der moast hiel wat dien wurde yn sa'n grut kleaster. Klaarkamp hie sa'n 4000 hektare grûn. In part dêrfan waard ferhierd oan sa'n 80 boeren en de rest waard bewurke troch it kleaster. Se wurken ek faak fanút de úthoven. Se hellen turf út Feanwâlden, se hienen skippen, joegen les, skreaunen boeken, polderen lân yn, en gean sa mar troch.\nIt iene wurk wie populêrder as it oare. In muonts skreau: 'De measte muontsen hâlde mear fan hânwurk dan fan studearje'.\nBy muontsen tinke wy faak oan fromme bruorren dy't de hiele dei bidde en wurkje. Mar it kleasterlibben yn Klaarkamp ferrûn net altyd like rêstich. Der wienen perioaden fan bloei en fan efterútgong. By in rûzje tusken it kleaster fan Ferwert en Klaarkamp waarden fjouwer muontsen fan Klaarkamp deamakke.\nYn 1524 waard de abt fan Klaarkamp deastutsen troch in muonts. De abt ergere him oan it drankgebrûk fan de man. De muonts pykte út nei Ljouwert, mar waard finzen naam en yn Klaarkamp opsluten yn in sel dy't hast hielendal tichtmitsele wie.\nDe namme fan Klaarkamp wie offisjeel: 'Monasterium beate Maria de Claro Campo, kleaster fan de hillige Maria fan Klaarkamp. Hjir wennen Sistersiënzer muontsen, in kleasteroarder dy't yn Clairvaux yn Frankryk stichte wie. Clairvaux betsjut: "it ljochte fjild". Wy Friezen neamden dit kleaster gewoan Klaarkamp en de muontsen 'skiere muontsen'. Dy lêste namme kaam fan de skiere (grize) mantel dêr't de likebruorren yn rûnen (de muontsen droegen in wite pij). Dat wurdsje skier fine wy no ek noch werom yn nammen lykas Skierstins, Skiersleat en Skiermuontseach.\n'Fersekeringsbedriuw' foar no oant yn 'e himel\nWa't kleasterling waard, kaam seker yn 'e himel sei de tsjerke. Mar net eltsenien waard samar yn it kleaster talitten. Eins koenen allinne de rike minsken harren fia it kleaster fersekerje fan in plak yn de himel. Je koenen allinne mar muonts wurde nei in skinking oan it kleaster.\nYn Feanwâlden wenne yn 1372 in sekere Siardus Tiabkama en syn frou Witeka. Yn in oarkonde fan 4 juny 1372 stiet dat se in grut stik fean yn St. Johanneswâld oan God en it kleaster jouwe. As kompensaasje sille sy tenei ûnderholden wurde troch it kleaster Klaarkamp. Harren soan wurdt as skoaljonge yn Klaarkamp opnaam en harren dochter as koarsuster yn it kleaster Nazaret. De man en de frou meie oant harren dea yn Dokkum wenje yn in hûs fan it kleaster sûnder hier te beteljen. Fierder krije se bôle, bier, fleis, beanen, moal, turf en hjerring fan it kleaster. Fersoarge oant en nei harren dea. De oarkonde is skreaun troch abt Ludulphus fan Klaarkamp en foarsjoen fan it segel fan Klaarkamp.\nWat is der no noch fan oer?\nAst no rûn sjochst op it plak dêr't Klaarkamp stie, dan fynst allinne noch stikken fan âlde Friezen (grutte stiennen) yn de grûn. Yn 1580, yn de 80-jierige oarloch, waard Fryslân fan katolyk protestant. It bestjoer fan Fryslân besleat dat al de kleasters ôfbrutsen wurde moasten en de grûn ferkocht.\nFlak foar en yn de twadde wrâldoarloch waard it lêste stikje fan de terp fan Klaarkamp ôfgroeven. Der waard doe in kistke mei allegear gouden en sulveren munten fûn. De munten binne út de perioade 1322-1346. Yn 1350 bruts yn ús lân de pest út. In hiel besmetlike sykte. Oan dizze sykte stoar yn Europa ien tredde fan alle ynwenners. Yn Klaarkamp stoaren yn ien jier 183 ynwenners. Mooglik hat ien, sa om ende by 1350, dat kistke mei munten doe begroeven. Mar wêrom? Wat moast in muonts, dy't gjin besit ha mocht, mei safolle jild? Of wie it miskien de kas fan Klaarkamp sels? Dit binne fragen dêr't we miskien nea antwurd op krije. De gouden munten binne yn de twadde wrâldoarloch wei wurden, mar de sulveren binne der foar in grut part noch. Kinst se sjen yn it Admiraliteitshûs yn Dokkum.\nBy it ôfgraven fan de terp, yn de oarloch, kamen der ek allegear stiennen foar it ljocht. Sjochst hjirûnder in part fan de fûneminten dy't yn 1942 sichtber waarden. Dit wienen de latrines, de húskes foar de muontsen. Se steane ek hjirboppe op 'e plattegrûn ûnder nûmer 17.\nAlles wat op de plattegrûn swart ôfbylde is, is doe yn de grûn oantroffen. Alles wat mei wite linen ôfbylde stiet, is der sa goed as seker froeger ek west. Dat witte we frij seker want alle Sistersiënzerkleasters waarden op deselde wize boud.\nHjir sjochst in makette fan de St. Bernardusabdij yn Aduard by de stêd Grins. Dit wie in dochterkleaster fan Klaarkamp út de tiid dat dat stik lân noch by Fryslân hearde. Fan dat kleaster is de sikeseal noch oer. Dy sikeseal docht no tsjinst as protestantske tsjerke fan Aduard.\nYn de tsjerke hinget in hiel grut skilderij dat sjen lit hoe't de tsjerke froeger as sikeseal brûkt waard. De stiennen op de flier rinne troch op de tekening. Efter it doek steane de tsjerkebanken.\nKrekt as dy sikeseal fan Aduard, sa moatte de gebouwen fan Klaarkamp der ek út sjoen hawwe. Wannears't no op it kleasterterrein rûn rinst, dan kinst dy hast net foarstelle dat dat hjir allegear echt bard is. Sjochst der hast neat mear fan, mar troch de ferhalen, de fynsten en in bytsje fantasy kinst it kleaster wer foar dy sjen. Besykje it mar ris.\nFoto's út in kompjuteranimaasje fan de Noardlike Hegeskoalle yn Ljouwert\nO ja, dy spreuk: TERRAR DUM PROSIN, 'Ik mei fergean at ik mar nuttich bin'. De kleasters binne yn Fryslân allegear ferdwûn. Mar oeral yn Fryslân binne noch wol spoaren fan de muontsen te ûntdekken. Alde stikken seedyk, ynpoldere lân, âlde tsjerken, de Skierstins en gean sa mar troch. Oft it no om it ôfgraven fan fean, as it oanlizzen fan it Kleasterpaad giet, de muontsen hawwe harren nuttich makke en dat is noch oeral te sjen.


Kollumerlânsk - Wikipedy\neigen namme Kollumerlands\ntal sprekkers 500 (2003)\nIt Kollumerlânsk is de foarm fan it Westerkertiersk, in Nedersaksysk Grinslânsk dialekt, sa't dat sprutsen wurdt yn it easten fan 'e Fryske gemeente Kollumerlân, yn 'e doarpen Boerum, Muntsjesyl en Warfstermûne. Neffens in rûzing út 2003 waard it doe noch praat troch likernôch 500 minsken, dêr't de measten fan ta de âlderein hearden. It sprekkerstal nimt dan ek ôf.\nDe lokaasje fan it Kollumerlânsk (read) yn it gruttere Nedersaksyske taalgebiet (ljochtgriis).\nKollumerlânsk, Kollumersk en Kollumerpompstersk[bewurkje seksje | boarne bewurkje]\nIt Kollumerlânsk moat net betize wurde mei it Pompstersk, in Nedersaksysk oergongsdialekt tusken it Frysk en it Westerkertiersk, dat sprutsen wurdt yn it doarp Kollumerpomp, noch mei it Kollumersk, dat in Stedsk dialekt is dat sprutsen wurdt yn it doarp Kollum.\nIt Kollumerlânsk is de uterste westlike fariant fan it Grinslânsk, en hoewol't it grif in beskate ynfloed fan it Frysk ûndergien hat, is it noch dúdlik in Nedersaksyske taalfariant. Dat yn tsjinstelling ta it oanbuorjende Pompstersk, dat in oergongsfoarm tusken it Wâldfrysk en it Nedersaksysk is. Hoewol't ek it Pompstersk ta it Nedersaksysk rekkene wurdt, is de Fryske ynfloed yn dat dialekt folle dúdliker oanwêzich. Dy ynfloed uteret him bygelyks yn 'e g, dy't yn it Pompstersk útsprutsen wurdt as de hurde Fryske [ɡ] fan 'gat', wylst men yn 'e Kollumerlânsktalige doarpen Boerum, Muntsjesyl en Warfstermûne de 'g' op 'e Nedersaksyske manear as [x] of [ɣ] útsprekt (lykas yn 'berch', resp. 'brêge').\nOpfrege fan "https://fy.wikipedia.org/w/index.php?title=Kollumerlânsk&oldid=988562"\nDizze side is it lêst bewurke op 22 apr 2020 om 10.08.


Swarte Wetter (rivier) - Wikipedy\nSwarte Wetter (rivier)\nLizzing Swarte Wetter\nIt Swarte Wetter yn Hasselt\nIt Swarte Wetter is in 19 kilometer lange rivier yn de Nederlânse provinsje Oerisel. De oarsprong leit yn Swol, dêr't it ûntstiet út de Soestwetering en de Nije Wetering. De rivier mûnet yn de Swarte Mar út. It fanwege Baron van Dedem groeven kanaal de Dedemsfeart mûnet út yn it Swarte Wetter.\nRin fan it wetter[bewurkje seksje | boarne bewurkje]\nBenoarden Swol mûnet de Oeriselske Fecht út yn it Swarte Wetter. It Swarte Wetter rint dêrnei de plakken Hasselt, Zwartsluis en Genemuiden by lâns en einiget yn de Swarte Mart dat wer oanslút op de Ketelmar en de Kadoelermar. It kanaal by Swol dat hjoeddedei it Swarte Wetter meit de Isel ferbynt, is it Swol-Iselkanaal.\nDe uterwaarden fan it Swarte Wetter binne it meast wichtige groeiplak fan de ljippeblom (Fritillaria meleagris) yn Nederlân.\nDe namme hat (nei alle gedachten) neat te meitsjen mei de kleur swart, mar mei swette dat grins betsjut. Yn âlde dokuminten hjit de rivier ek wol Ons Water of het water dat gaat naar de zee. It Swarte Wetter wie fan grut belang foar de ûntjouwing fan de Hânzestêd Swol. It wie de ferbining fan de stêd mei see en oare Hânzestêden. Op it plak fan it Rodetorenplein fan no, wie eartiids de havenkade mei in standertmole en in stedskraan.\nOpfrege fan "https://fy.wikipedia.org/w/index.php?title=Swarte_Wetter_(rivier)&oldid=1023805"\nDizze side is it lêst bewurke op 30 okt 2020 om 18.16.


Net mear MRSA-pasjinten Harns | Omrop Fryslân Skip to main content\nNet mear MRSA-pasjinten Harns 26 jun 2013 - 15:59\n0 reaksjes De Batting\nDer binne by ferpleechhûs De Batting yn Harns gjin nije besmettingen fan de MRSA-baktearje ûntdutsen. It bliuwt by ien bewenner wêrby't de baktearje fêststeld is. Dat docht bliken út ûndersyk. Ferline wike kaam by ien fan de bewenners fan De Batting de besmetting mei de MRSA-baktearje oan it ljocht. Der is doe fuortdaliks ûndersyk dien nei fierdere besmettings ûnders bewenners en personiel. De baktearje is resistint en net mei antibioatika te bestriden. It kin dêrtroch gefaarlik wêze foar kwetsbere pasjinten.\nKorreksje meldeLês foarTrefwurden: HarnsMRSADe BattingView the discussion thread.Diel dit berjocht op: 26-06Boubelangstelling Thialf grut 26-06Ofbrând pakhûs wurdt winkel Besjoch ek...


(Trochwiisd fan Markus (evangeelje))\nDe earste Fryske oersetting fan it Evangeelje fan Markus ferskynde om 1860 hinne (ek wol datearre as: tusken 1853 en 1860) ûnder de titel Da Godstyding Bescreauwn trog Marcus, fan 'e hân fan dû. Waalke van Borssum Waalkes (1818-1866), herfoarme predikant te Gau. Yn 1897 kaam der in oare oersetting fan Markus út, diskear fan ûnderwizer en boekferkeaper Sake Kornelis Feitsma (1850-1918). Yn 1912 waard de oersetting fan Van Borssum Waalkes yn in "omstavere" ferzje útjûn troch Gerben Postma en Pieter de Clercq, mar dy hiene de tekst sa yngeand bewurke en oanpast, dat it eins in hiele oare fertaling wurden wie (sjoch ûnder). It hiele Frysktalige Nije Testamint kaam út yn 1933, yn in fertaling fan dû. Geart Aeilco Wumkes en Eeltsje Boates Folkertsma, deselden dy't yn yn 1943 ferantwurdlik wiene foar de earste folsleine bibeloersetting, dy't in útjefte fan it Nederlands Bijbelgenootschap yn opdracht fan it Kristlik Frysk Selskip wie. Om't sawol teologen as taalkundigen beswieren tsjin 'e fertaling Wumkes-Folkertsma hiene, waard fan 1966 ôf wurke oan in nije bibeloersetting, dy't yn 1978 útkaam as de Nije Fryske Bibeloersetting, mei stipe fan 'e provinsje Fryslân, it Nederlands Bijbelgenootschap te Haarlim en de Katholieke Bijbelstichting te Bokstel. Dat is de fertaling dy't noch altiten yn gebrûk is, yn 'e foarm fan 'e trêde, ferbettere druk fan 1995. De oersetting fan it Evangeelje fan Markus waard dêrby dien troch pater dr. S. Galama ofm, ûnderstipe troch frisikus M.J. de Haan. Lykwols kaam der yn 1994 in nije evangeeljefertaling út fan Wybren Jan Buma e.o., ûnder de titel De Fjouwer Evangeeljes, op 'e nij ferfryske.\nUntfongen fan "https://fy.wikipedia.org/w/index.php?title=Evangeelje_fan_Markus&oldid=900386"\nDizze side is it lêst bewurke op 26 okt 2017 om 20.44.


Net fiskje op wolhandkrab | Omrop Fryslân Skip to main content\nNet fiskje op wolhandkrab 27 nov 2006 - 15:08\n0 reaksjes Skarsterlân wol net dat binnenfiskers doelbewust fiskje op de wolhandkrab. It Frysk Bûn fan Binnenfiskers hat in fersyk dêrta dellein by alle Fryske gemeenten. De fiskers meie de wolhand- krabben wol hâlde at dy tafallich as byfangst yn de fûken en netten komme. De binnenfiskers wolle de wolhand- krabben graach fange, om't der aardich jild mei te fertsjinjen is. Under Sinezen is grutte fraach nei wolhand- krabben, sy binne der sljocht op.\nKorreksje meldeLês foarTrefwurden: argyfView the discussion thread.Diel dit berjocht op: 27-11Baggerwurk by Sleattemermar 27-11Skylger projekt nominearre Besjoch ek...


Plysje: net op Waadiis | Omrop Fryslân (advertinsje)\nPlysje: net op Waadiis 12 feb 2012 - 09:13\n0 reaksjes De plysje warskôget waadrinners foar beweechber iis. Sneon waarden op it Waad boppe Pieterburen yn Grinslân kuierders sjoen dy't dêr sûnder saakkundige begelieding omrûnen. As it leech wetter is, komt it iis yn beweging en kinne der gefaarlike situaasjes ûntstean. Minsken dy't snein it Waad op wolle moatte goed kontrolearje wannear't it leech wetter is. De plysje advisearret har driuwend om dan foaral net it iis op te gean\nKorreksje meldeLês foarTrefwurden: plysjeiisWaadkuierdersView the discussion thread.Diel dit berjocht op: 12-02IIs: wer drok yn sikehûzen 11-02Sjinkie Knegt ferspilet goud Besjoch ek...


Radio-ûntfangst: polityk ynsette | Omrop Fryslân (advertinsje)\nRadio-ûntfangst: polityk ynsette 15 jan 2004 - 00:00\nOmrop Fryslân wol de polityk ynskeakele foar in bettere radio-ûntfangst. In twadde rjochter hat op 'e nij besletten dat der gjin proefopstelling komt yn Jirnsum. De Omrop woe dêrmei bewize dat de ûntfangst fan de radio better wurdt as der wer út Jirnsum wei útstjoerd wurdt.\nNeffens de rjochter wurde mei de proefopstelling ynternasjonale ôfspraken skeind. Ek soene Radio 1 en 3 mooglik stoard wurde.


Weppers moandei 27-1 – SDS\nWeppers snein 26-1\nSDS 1 traint yn Snits\nDe A-selectie traint vanavond op het WPB-veld.\nGezamenlijk vertrek 19.00 uur vanuit Easterein.\nOefen: SDS 2 spilet lyk tsjin Scharnegoutum 1\nNei in sterke earste helte stie it mei de rêst 0-1 foar SDS troch in goal fan Ralph W. De 2e helte kaam Skearnegoutum sterk ût de klaaiboksen mei in protte druk nei foaren, dit resultearje yn in 2-1 efterstoan. De 80e minuut kryg SDS in penalty troch in handsbal fan de tsjinparty. Anne skeat him, omdat Marco Hoekstra de keeper instrueert hie de rjochter hoeke op te sykjen, foar de feroaring yn de linkerhoek. 90e minút noch in grutte kans foar SDS om de winst te pakken, mar dit slagge krekt net. 2-2 wie sjoent de wedstryd terjochte.\n<?xml:namespace prefix = o />Sjoerd de Vries, Klaas van der Weg, Pieter Sijtsma, Arjen Los en Jelte-Pieter Dijkstra wienen de grutte winners op it SDS-sealtoernoai ôfrûne sneontejûn. Lykas Freek Tichelman, Bote Strikwerda, Gerlof-Jan Hofstra, Douwe Kooistra en Jelle de Jong pakten sy 12 punten, mar harren doelsaldo wie krekt wat better. Team 4 gie der dus fan troch mei de drûge woarsten.\nSjoch hjir foar de folledige einútslach mei de komplimenten oan Durk.\nHenk Bootsma makke sneon wer alderaardichste foto’s by SDS 1 – TOP 1. Sjoch hjir foar al syn foto’s.\nDe training voor SDS F3 van vanmiddag gaat NIET door.\nDe transfermerke is noch iepen oan ’t kommende sneon. Sa ’t it no liket is der yn de Eredivisie net folle feroare en hoefe sommige lju harren team yn de SDS League net iens oan te passen. Of sille Sigthorsson, Mathijssen en Hupperts dochs noch in transfer meitsje?\nDoch wol in aardich staaltsje fuotbalhumor fine wy. Yn it fak fan SC Heerenveen hienen de Cambuursupporters foar de “boeren” wat hea delsmiten:\nKeisuke Honda moat noch wol wat wenne oan it Italiaanske fuotbal…………..